Mana Lebih Baik, Menyimpan Atau Melabur?

Sampai satu masa, anda pun terfikir patut ke duit yang anda ada digunakan untuk pelaburan atau lebih baik menyimpan? Mana satu yang terbaik?
Tiada jawapan yang salah, cuma anda perlu tahu sasaran untuk duit anda itu pada masa hadapan.
Simpanan dan pelaburan merupakan dua strategi kewangan yang dibuat atas tujuan sasaran kewangan yang dimahukan, kebolehtahanan risiko yang bakal dihadapi dan kestabilan kewangan seseorang individu.
Simpanan kebiasannya dibuat apabila seseorang individu itu meletakkan sejumlah wang secara beransur-ansur pada akaun simpanan bank yang mudah di akses untuk sebarang pengeluaran tunai bagi tujuan sasaran tertentu seperti untuk membeli kereta atau membayar down payment rumah mahupun sebarang tujuan lain.
Pelaburan pula kebiasaannya dibuat pada sesebuah syarikat broker atau bank dengan cara membeli sesuatu aset yang dijangka akan naik nilai seperti saham, hartanah dan sebagainya untuk mendapatkan pulangan yang lebih besar pada masa akan datang.
Menyimpan dan melabur adalah berbeza antara satu sama lain.
 Perbezaan yang ketara antara menyimpan dan melabur termasuklah pada tempoh sasaran kewangan yang diinginkan.
Simpanan wang mempunyai tempoh yang kurang berbanding pelaburan yang biasanya memakan masa sehingga lima hingga sepuluh tahun untuk mendapatkan pulangan.
Jika anda ingin menggunakan wang tersebut pada jangka masa pendek, maka simpanan sesuai untuk anda, namun jika anda tidak memerlukan wang tersebut dalam tempoh masa pendek, maka pelaburan adalah lebih baik untuk anda.
Selain itu, risiko untuk sebarang simpanan wang pada bank adalah selamat berbanding risiko yang bakal anda tanggung dalam pelaburan kerana kemungkinan wang tersebut boleh lesap sebahagian dan lebih teruk jika kesemuanya, namun kemungkinan juga wang tersebut akan bertambah berlipat kali ganda.
Jika anda suka atau tidak gentar akan risiko yang bakal ditanggung, pelaburan adalah jalan yang terbaik dan jika anda tidak sanggup untuk menghadapi sebarang risiko maka simpanan adalah yang patut anda pilih.
Kesimpulannya, ketahui sasaran kewangan anda terlebih dahulu sebelum memilih strategi kewangan tersebut sama ada anda perlu menyimpan atau melabur.


Lima News Besar Tumpuan Pasaran Pada Minggu Ini (15-19 Oktober)

Minggu ini akan menjadi minggu yang paling penting pada suku ketiga kerana bermulanya laporan pendapatan suku ketiga di Wallsteet yang melibatkan bank terkemuka dunia termasuk Bank of America, Goldman Sachs, Netflix dan IBM.
Pasaran saham global juga akan memberi tumpuan kepada minit mesyuarat The Federal Reserve yang akan dikeluarkan pada Khamis. Pelabur akan cuba meneliti laporan tersebut dalam usaha mendapatkan isyarat lebih jelas tentang halatuju dasar monetari di Amerika Syarikat.
US dollar pada minggu lalu gagal meneruskan prestasi positif dengan ketidaktentuan pasaran yang berlaku khususnya kejatuhan terbesar Wallstreet pada Rabu.
Berikut adalah lima news besar tumpuan pasaran pada minggu ini.
#1 Data Jualan Runcit AS (Isnin)
Data ini akan dikeluarkan pada Isnin pukul 8.30 malam. Untuk pengetahuan anda, ekonomi Amerika Syarikat banyak bergantung kepada perbelanjaan dan menjadikan data ini penting untuk dilihat. Jumlah jualan pada Ogos tidak begitu memberangsangkan dengan jangkaan untuk data kali ini adalah peningkatan 0.7%.
#2 Data Pekerjaan UK (Selasa)
 Data ini akan dikeluarkan pada Selasa pukul 4.30 petang. Britain merekodkan kadar pengangguran 4% pada bulan Julai dan ia dijangka kekal pada Selasa. Walaubagaimanapun, pertumbuhan gaji dijangka kekal pada kadar 2.6%. Satu lagi data penting yang akan dikeluarkan oleh Britain adalah data inflasi (CPI) pada Rabu. Kedua-dua data ini akan menjadi perkara penting yang akan menjadi perhatian pasaran selain daripada Brexit pada minggu ini.
#3 Minit Mesyuarat FOMC (Khamis)
Minit mesyuarat Federal Reserve akan dikeluarkan pada Khamis pukul 2 pagi. The Fed telah menaikkan kadar faedahnya pada September dan menunjukkan isyarat kenaikan empat kali menjelang penghujung tahun 2019. Dalam masa yang sama, The Fed telah menggugurkan perkataan ‘accomodation‘ dalam kenyataan dasarnya. Minit mesyuarat ini dijangka akan memberikan maklumat yang lebih jelas tentang halatuju dasar bank pusat Amerika Syarikat ini.
#4 Perhimpunan Kesatuan Eropah (Khamis)
Perhimpunan Kesatuan Eropah ini akan berlangsung sepanjang hari Khamis. Pemimpin-pemimpin Kesatuan Eropah yang termasuk UK akan berada dalam perhimpunan yang akan membincangkan soal perjanjian Brexit. Sudah tentu tumpuan pasaran adalah kepada isu sempadan Ireland yang menjadi penghalang kepada perjanjian selama ini.
#5 Data Pertumbuhan Ekonomi China (Jumaat)
Data ini akan dikeluarkan pada hari Jumaat pukul 10 pagi. Ekonomi kedua terbesar dunia ini akan mengeluarkan data pertumbuhan yang dijangka perlahan kepada 6.6% daripada 6.7% yang dicatat sebelum ini. Jika data yang dikeluarkan lebih rendah daripada jangkaan, pasaran dijangka semakin bimbang dengan kesan yang dibawa oleh tariff perdagangan hasil daripada perang dagang antarabangsa.


Pelarasan Dasar Menjelang Mesyuarat Dasar Monetari Jepun Pada Minggu Hadapan

Berdasarkan laporan yang dikeluarkan oleh Reuters pada hari Jumaat, Bank of Japan telah mengadakan perbincangan awal tentang kemungkinan perubahan kepada dasar monetarinya, termasuk pelarasan sasaran kadar faedah dan teknik membeli saham. Dalam masa yang sama, memberi tumpuan pada program rangsangan besar-besaran tersebut menjadi lebih mapan.
Laporan perbincangan BOJ telah meningkatkan jangkaan bahawa bank pusat dilihat akan menamatkan beberapa dasar monetari yang agresif . Perkara ini telah mendorong peningkatan hasil bon 10 tahun sebanyak enam mata asas.
Perubahan pandangan adalah didorong oleh perubahan dasar bank pusat utama negara lain yang sedang cuba menaikkan kadar faedah dan konflik perdagangan antara Amerika Syarikat dan rakan perdagangan utamanya yang semakin meningkat.
Menurut penganalisis, Jika BOJ membuat pelarasan dasar yang membawa pada peningkatan kadar faedah ia akan menyebabkan pemain pasaran semakin cakna dan menjangkakan bahawa BOJ akan menarik kembali program rangsangan mereka .
Walaubagaimna prospek BOJ penyesuaian rangka kerja dasar dapat diketahui seawal mesyuarat minggu hadapan.
 Dasar semasa BOJ ketika ini ialah seperti yang diguna pakai pada pertengahan 2016, terdiri daripada kadar faedah jangka pendek negatif, mengekalkan hasil 10 tahun sekitar 0 peratus dan membeli kira-kira enam trilion yen saham melalui dana pertukaran mata wang.
Walau bagaimanapun, kadar negatif dan hasil bon yang berterusan rendah telah menyebabkan kemerosotan keuntungan bank tempatan, terutamanya institusi serantau.
BOJ, Gabenor Haruhiko Kuroda memulakan pembelian bon secara besar-besaran pada tahun 2013 dengan tujuan untuk menghapuskan tekanan deflasi dan meningkatkan harga.
Tetapi inflasi Jepun dilihat tidak dapat mencapai sasaran 2 peratus BOJ, namun program pelonggaran kuantitatif besar-besaran tersebut berjaya memacu inflasi walaupun minimal.
Dalam masa yang sama, Kuroda juga telah memberikan pandangan berkenaan konflik perdagangan dengan menyerukan agar para pemimpin ekonomi negara-negara besar untuk mundur dari perang tarif, serta mengingatkan pasar matawang yang stabil adalah untuk manfaat semua orang.


Setuju, Atau Pasaran Ini Akan Menanggung Akibat Yang Lebih Buruk Tahun Depan!

Harga minyak meningkat kepada paras tertinggi sejak Oktober pada hari Selasa kerana pasaran sedang mencerna potensi pembekuan bekalan yang bakal dicapai dalam mesyuarat OPEC lebih kurang 8 hari lagi.
Brent mentah antarabangsa melonjak setinggi $49.43 pada hari Selasa, kepada puncak tertinggi sejak 31 Oktober, manakala WTI mentah meningkat sehingga 44 sen kepada $48.68 setong.
OPEC akan sedaya upaya menggesa supaya semua ahlinya turut serta dalam proses mencapai persetujaun untuk menstabilkan semula pasaran minyak menath dalam mesyuarat yang bakal diadakan di Vienna nanti. Pada 30 November nanti, 14 ahli OPEC akan berkumpul bagi membincangkan isu lebihan bekalan yang sudah membelenggu pasaran ini sejak 2 tahun lepas.
 Bank ANZ mengeluarkan pendapat bahawa harga minyak meningkat dalam sesi ini disebabkan pelabur komoditi hitam ini semakin optimis terhadap keputusan yang bakal dalam mesyuarat OPEC nanti.
Sementara itu, Goldman Sachs berkata dalam satu laporan bahawa keyakinan para pelabur terhadap pembekuan bekalan ini dilihat semakin meningkat daripada sebelum ini.
Namun, jika persetujuan itu gagal dicapai, Goldman menjangkakan lebihan bekalan minyak sebanyak 0.7 juta tong sehari bagi suku pertama tahun 2017.
Adakah Amaran Tsunami Di Jepun Memberi Impak Buat Matawang Yen?


Semua Maklumat Pasaran Forex Minggu Lalu Yang Kita Bawa ke Minggu Ini

Matawang US dollar boleh dikatakan antara matawang paling lemah dari kalangan ‘major currency‘ pada minggu lalu. Jika anda lihat kepada pergerakan US dollar, ia seakan ditekan ke paras yang lebih rendah  daripada paras terendah dua minggu lalu (12-16 Mac). USD berhadapan dengan tekanan pada Rabu dan berterusan sehingga Khamis sekaligus menafikan pemulihan oleh matawang utama dunia itu.
Seperti yang dapat dilihat dalam chart, kelemahan USD pada dua hari tersebut adalah disebabkan oleh penetapan polisi monetari FOMC pada minggu lalu. Namun, kelemahan US dollar telah bermula sebelum penetapan polisi FOMC lagi apabila pasaran dilihat membuat aktiviti pengambilan untung sebelum ‘event berisiko’ itu.
Apa yang menyebabkan kejatuhan US dollar adalah jangkaan terhadap kenaikan kadar faedah The Fed. Kenaikan kadar faedah sebanyak tiga kali itu sudah dijangka seterusnya mengurangkan jangkaan untuk empat kali kenaikan pada tahun ini sekaligus menyebabkan kejatuhan matawang greenback.
The Fed dalam unjuran ekonomi terbarunya minggu lalu mengekalkan jangkaan terhadap tiga kali kenaikan kadar faedah di mana dijangka ada dua lagi kenaikan selepas ini.
Kejatuhan US dollar berterusan sehingga Jumaat dan ramai dari pemain pasaran melihat ia adalah disebabkan oleh perang perdagangan antara Amerika Syarikat dan China.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

12 – 16 Mac
19 – 23 Mac

Eur/Usd- Volatile 153 pip
Eur/Usd – Naik 149 pip

Usd/Jpy – Jatuh 169 pip
Usd/Jpy – Jatuh 200 pip

Gbp/Usd– Naik 155 pip
Gbp/Usd – Naik 306 pip

Usd/Chf- Volatile 123 pip
Usd/Chf – Jatuh 125 pip

Usd/Cad– Naik 296 pip
Usd/Cad – Jatuh 300 pip

Aud/Usd– Jatuh 207 pip
Aud/Usd – Volatile 113 pip

Nzd/Usd– Jatuh 147 pip
Nzd/Usd – Volatile 121 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Data inflasi UK (Selasa)

Data inflasi menepati jangkaan pasaran apabila melemah kepada 2.7% kurang daripada bacaan sebelum ini 3%. Apa yang mengecewakan adalah data sebenar kali inilebih rendah daripada jangkaan pasaran 2.8%.

Indeks sentimen ekonomi Jerman, ZEW (Selasa)

Matawang Euro mengalami kejatuhan yang agak besar pada Selasa minggu lalu disebabkan sentimen ekonomi di Jerman. Data sentimen ekonomi Jerman (ZEW) menjunam dalam kadar yang besar pada Mac berikutan kebimbangan terhadap konflik perdagangan yang dicetuskan oleh Amerika Syarikat.
Matawang Euro melemah selepas data sentimen ekonomi Jerman (ZEW) jatuh ke paras 5.1 daripada 17.8 sebelum ini. Ini adalah paras terendah sejak September 2016.

Indeks harga GDT (Selasa)

Indeks harga GDT adalah indeks harga yang mengira perubahan harga produk tenusu di New Zealand yang mana New Zealand banyak bergantung kepada produk tenusu. Indeks ini merosot sebanyak 1.2% berbanding kejatuhan sebelum ini hanya 0.6%.

Data gaji UK (Rabu)

Data pekerjaan UK kali ini sememangnya memberangsangkan dengan kadar gaji yang naik lebih daripada jangkaan dan juga kadar pengangguran yang merosot. Indeks purata pendapatan (Average earning index) naik sebanyak 2.8% melebihi jangkaan 2.6%. Ini juga adalah kenaikan terbesar sejak September 2015 jika dibandingkan dengan kenaikan 2.7% bulan lalu.

Penetapan polisi FOMC (Khamis)

Federal Reserve (Fed) telah menaikkan kadar faedah sebanyak 0.25% pada Khamis lalu. Kenaikan ini merupakan kenaikan pertama pada tahun ini sejajar dengan jangkaan pasaran. Kadar penetapan oleh ahli jawatan kuasa ataupun “rate-setting” meramalkan kenaikan tiga kali kadar faedah pada tahun 2018 namun kadar unjuran faedah untuk tahun 2019 dan 2020 diubah dan disemak semula.
 Bagaimanapun inflasi yang rendah terus mempengaruhi keputusan bank pusat apabilah ahli-ahli mengekalkan ujuran/ramalan inflasi teras, Core-PCE mereka pada tahun 2018 tidak berubah pada kadar 1.9%. Sementara inflasi teras, Core-PCE untuk tahun 2019 disemak semula lebih tinggi pada kadar 2.1% daripada anggaran 2%.
Dalam testimoni kongres pertamanya sebagai pengerusi The Fed, Powell mengatakan ekonomi telah bertumbuh lebih baik pada tahun ini daripada jangkaannya pada Disember tahun lepas dan berikrar untuk mengekalkannya dan meningkatkan kadar secara beransur-ansur.

Penetapan polisi New Zealand (Khamis)

Bank pusat New Zealand (RBNZ) mengekalkan kadar faedahnya dalam penetapan polisi pada Khamis lalu sejajar dengan jangkaan pasaran. Bank pusat tersebut tidak menunjukkan sebarang tanda untuk menaikkan kadar dalam masa terdekat berikutan ekonomi yang kehilangan momentum dan juga inflasi yang kekal terhalang untuk naik.
Pemangku Gabenor Grant Spencer berkata, “polisi monetari akan kekal akomodatif (menyokong ekonomi) dalam beberapa tempoh.”
“Inflasi juga dijangka akan terus melemah dalam masa terdekat” sebelum membuat tren kenaikan ke paras sasaran 2% dalam jangka masa sederhana.

Data pekerjaan Australia (Khamis)

Pada bulan Februari, jumlah pekerjaan mencatat pertambah sehingga 17,500 pekerjaan berbanding bulan Januari sebanyak 12,500. Walaubagaimanapun, ahli ekonomi menjangkakan pekerjaan bertambah sebanyak 20,000.
Kadar pengangguran pula meningkat kepada 5.6% berbanding jangkaan 5.5%. Jumlah pekerjaan sepenuh masa meningkat kepada 64,900 manakala data pekerjaan separuh masa jatuh kepada 47,400.

Data sektor ekonomi PMI Zon-Eropah (Khamis)

Data PMI sektor ekonomi Zon Eropah yang dikeluarkan pada minggu lalu menunjukkan bacaan yang kurang memberangsangkan dengan kedua-dua sektor ekonomi penting merekod bacaan negatif. Data PMI sektor pembuatan hanya merekod bacaan 56.6 berbanding jangkaan 58.1. Manakala sektor perkhidmatan hanya merekod bacaan 55 berbanding 56.

Penetapan polisi monetari Bank of England (Khamis)

BoE mengekalkan kadar faedahnya pada minggu lalu tetapi dua daripada ahli bank pusat memilih untuk menaikkan kadar faedah. Ini menunjukkan kenaikan kadar pada Mei seakan pasti oleh BoE.
“Unjuran menunjukkan lebihan permintaan dalam tempoh kajian, dan pengetatan polisi monetari adalah bersesuaian untuk membawa kadar inflasi ke paras sasaran,” kata BoE.
“Unjuran pada Mei akan memperlihatkan laporan yang lebih lengkap tentang momentum ekonomi, tahap masalah kecil dalam ekonomi dan juga tekanan inflasi dalam negara,” kata BoE.

Data inflasi Kanada (Jumaat)

Data CPI Kanada merekodkan bacaan yang memberangsangkan dengan bacaan meningkat 0.6% berbanding jangkaan 0.4%. Dari segi bacaan tahunan, CPI Kanada naik sebanyak 2.2% pada bulan lalu dengan bacaan teras Core-CPI bulanan dan tahunan masing-masing naik 0.7% dan 1.5%.
Matawang dolar Kanada (CAD) menguat pada Jumaat selepas data-data ekonomi yang dikeluarkan dari Kanada menunjukkan tekanan terhadap bank pusat untuk menaikkan kadar faedahnya di masa akan datang.
>>>NAK BELAJAR ANALISIS FUNDAMENTAL? KLIK SINI<<<


Analisis Teknikal GBP/USD – Timeframe H1 – 7/12/2018

Perkembangan Brexit menjelang undian Parlimen yang bakal berlangsung minggu hadapan menunjukkan suasana yang masih bergelora dengan pelbagai persoalan dan percanggahan pendapat. Secara keseluruhannya, matawang Sterling dilihat akan terus didagangkan berisiko sehingga mendapat keputusan yang jelas terhadap perjanjian Brexit tersebut. Sementara matawang USD yang mengalami kejatuhan nilainya, GBP mengambil kesempatan untuk sedikit mengukuh pada dagangan semalam dan dapat dilihat kenaikan harga pada chart pasangan matawang GBP/USD. Harga membuat menguji paras support 1.27000 kemudiannya membuat kenaikan melepasi paras Magic Pivot semalam sehingga ke paras resistance MagicR1 pada indicator Moshed Magic Line namun gagal ke paras lebih tinggi.
Pada sesi pasaran Asia pagi ini, harga dilihat bergerak perlahan dan menurun ke paras Magic Pivot 1.2762. Jika harga gagal melepasi paras Magic Pivot hari ini, harga berkemungkinan akan membuat kenaikan menguji paras resistance 1.2827 (Magic1). Kemudiannya kenaikan harga akan menuju pula ke paras resistance 1.2876 (MagicR2) sebelum harga menguji paras 1.2941 (MagicR3) yang berada di zon SBR (support become resistance) pada chart GBP/USD.
Namun, jika pergerakan harga menunjukkan penurunan lebih rendah dari paras Magic Pivot hari ini, berkemungkinan matawang USD kembali mengukuh paras awal yang dilihat akan dituju harga adalah pada 1.2714 (MagicS1). Kemudiannya, harga dijangka akan menuju ke paras support pada 1.2648 (MagicS2) untuk mencatatkan paras terendah yang baru. Dan seterusnya, harga yang menyambung penurunan boleh mencecah sehingga ke paras serendah 1.2600 (MagicS3).
 Terus ikuti perkembangan Brexit menjelang undian Parlimen pada minggu hadapan dan kawal posisi dagangan anda sebaik mungkin dalam menhadapi ketidaktentuan pergerakan harga dalam pasaran berikutan data pekerjaan NFP malam ini. Lihat pada indicator Moshed Magic Line untuk mencari paras terbaik untuk support dan resistance pada chart GBP/USD anda.

Paras support: 1.2714, 1.2648, 1.2600.
Paras resistance:  1.2827, 1.2876, 1.2941.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tiada Lagi Perubahan Dalam Dasar Monetari Amerika Syarikat Akan Datang?

Federal Reserve Amerika Syarikat (Fed) kelihatan lebih selesa dengan kadar faedah yang ditetapkan setakat ini apabila tiada seorang pun daripada mereka yang mengeluarkan kenyataan yang boleh mengganggu sentimen pasaran.
Pengerusi Fed, Jerome Powell yang memberikan keterangannya di Kongres semalam, memberitahu bahawa beliau selesa dengan keadaan di mana kadar faedah berada sekarang ini dengan menyatakan kemungkinan ia akan kekal untuk jangka masa yang lama.
Beliau juga menyatakan keyakinannya terhadap pertumbuhan ekonomi negara adalah kukuh. Dengan berpandukan kenyataannya sebelum ini, ia jelas bahawa beliau mengambil langkah tunggu dan lihat untuk perubahan polisi akan datang.
Selain itu, Presiden Fed St Louis, James Bullard pula menyatakan bahawa ia adalah wajar untuk menunggu dan melihat bagaimana ekonomi bertindak balas terhadap pemotongan kadar faedah baru-baru ini.
 Beliau turut memberitahu pelarasan Fed baru-baru ini terhadap kadar yang lebih rendah dalam menghadapi ketidakpastian perdagangan AS dan China, boleh membantu memudahkan pertumbuhan yang lebih cepat pada 2020.
Presiden Fed Dallas, Robert Kaplan pula berpendapat penggunaan AS adalah berada dalam keadaan baik, malah beliau optimis bahawa penggunaan yang kukuh akan membantu ekonomi AS mengelak daripada kemelesetan pada 2020.
Sementara itu, Presiden Fed New York, John Williams juga berpandangan sama dengan Powell bahawa kadar faedah sekarang berada pada paras yang sesuai dengan pertumbuhan ekonomi. William memberitahu tidak akan ada tindakan lanjut akan dilakukan sekiranya keadaan ekonomi semasa terus meningkat.
Menurut Williams, perubahan dasar monetari yang dilakukan pada tahun ini adalah untuk mengimbangi ekonomi AS supaya kekal kukuh dengan pertumbuhan global yang perlahan, dan menyediakan jaminan terhadap risiko akan datang.
Daripada kenyataan-kenyataan ini dapat disimpulkan bahawa Fed selesa dengan kadar faedah yang ditetapkan sekarang ini dan menimbulkan kemungkinan bahawa tidak akan datang perubahan dasar monetari yang akan dilakukan menjelang pilihan raya tahun depan.


Euro Tiba-Tiba Kembali Bangkit Selepas Hampir Tersungkur, Apa Yang Terjadi Pada Euro!

Matawang Euro didagangkan lebih tinggi pada hari Selasa, bangkit daripada penyusutan sebelum ini yang hampir membawa kepada pariti dengan US dolar. Walaupun dengan pengukuhan sedikit ini, matawang Euro kekal di paras terendah berikutan potensi gangguan bekalan tenaga dan ketidakpastian terhadap kenaikan kadar ECB.
Matawang Euro jatuh keparas $1.0005 berbanding US dolar sebelum mengukuh sebanyak 0.15%, kepada paras dagangan $1.00540 berbanding US dolar.
Neil Jones, ketua di bahagian matawang berpandangan bahawa pemain pasaran melepaskan Euro untuk waktu yang singkat kerana menjangkakan Euro akan menembus di bawah dagangan pariti. Pedagang mula membeli semula matawang Euro apabila memasuki pasaran New York.
Saluran paip terbesar yang membawa gas Rusia ke Jerman, Nord Stream 1, memulakan penyelenggaraan tahunan pada hari Isnin, dengan aliran dijangka berhenti selama 10 hari. Tetapi kerajaan dan pasaran bimbang Rusia mungkin melanjutkan penutupan, memburukkan lagi masalah tenaga di Zon Eropah dan akhirnya akan mendorong ekonomi ke arah kemelesetan.
 Menambah lagi tekanan ialah laporan daripada institut penyelidikan ekonomi ZEW, mengukuhkan kelemahan ekonomi dimana sentimen pelabur Jerman merosot pada Julai kepada -53.8 mata daripada -28.0 pada bulan Jun.
Buat masa ini, pasaran sedang menantikan bacaan data CPI Amerika Syarikat dan data yang lebih jelas untuk pasaran tenaga Eropah. Kelemahan euro paling ketara berbanding dolar. Indeks US dolar yang mengukur matawang US dolar berbanding enam matawang utama didagangkan sedikit susut sebanyak 0.03% kepada paras 107.790.
Penganalisis juga menyebut ketidakpastian yang semakin meningkat berhubung rancangan Bank Pusat Eropah untuk menaikkan kadar faedah, pada mulanya sebanyak 25 mata asas pada bulan Julai, kemudian sebanyak 50 mata asas pada bulan September.
Kelemahan euro telah menjadi sebahagian besar daripada dorongan indeks dolar yang lebih tinggi, tetapi US dolar turut disokong oleh kebimbangan mengenai pertumbuhan di tempat lain, dengan China khususnya melaksanakan dasar sifar COVID yang ketat untuk membendung penularan wabak baharu.
Ekonomi global yang terbantut menjejaskan mata wang yang memfokuskan kepada komoditi. Kanada dijangka menaikkan kadar faedah masing-masing sebanyak 75 mata asas pada hari Rabu tetapi dolar Kanada susut 0.2% berbanding US dolar.


Tak Tunggu Lama, USD Kembali Mencanak Ke Puncak Baru!

US dolar kembali meraih sokongan untuk mengukuh pada hari Rabu selepas data yang diterbitkan pada sesi Asia menunjukkan aktiviti ekonomi China yang melemah.
Berbanding sekumpulan mata wang utama, indeks dolar yang mengukur kekuatan dolar greenback melonjak ke puncak tertinggi baharu dua bulan pada 104.60 pada awal sesi Eropah.
Sebagai ekonomi kedua terbesar di dunia, kelemahan dalam pertumbuhan China boleh menjejaskan mata wang lain terutamanya yang bergantung kepada ekonomi negara itu.
Ini dapat dilihat pada junaman dolar Aussie yang merosot ke paras terendah terbaru enam bulan walaupun data inflasi Australia menunjukkan bacaan yang lebih kukuh daripada jangkaan pada bulan April.
Turut menyaksikan penurunan ke paras terendah terbaru enam bulan adalah dagangan dolar New Zealand, manakala dolar loonie pula paling lemah satu bulan menjelang terbitan data keluaran dalam negara kasar (KDNK) Kanada.
 Sementara itu, mata wang euro turut meluncur turun ke tahap terendah baharu dua bulan dan pound pula didagangkan suram pada paras terlemah satu bulan berbanding US dolar.
Menjadi tumpuan pelabur mata wang euro hari ini adalah bacaan awal data inflasi ekonomi terbesar Eropah iaitu Jerman untuk bulan Mei.
Dalam pada itu, mata wang yen didagangkan stabil selepas turut mendapat sokongan sebagai safe-haven susulan risiko yang tercetus daripada kelemahan data ekonomi China.
Bertindak balas kepada kelemahan semasa yen, diplomat mata wang utama negara itu mengatakan Jepun akan memantau dengan teliti pergerakan pasaran dan bakal melakukan tindak balas sesuai seperti yang diperlukan.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Disangka Terjun, EUR/USD Rupanya Melonjak Semula Lebih 100 Pips!

US dolar dilihat kembali bergerak lemah menuju dagangan penghujung minggu selepas keputusan mesyuarat FOMC sebelum ini telah menyokong pengukuhan matawang utama tersebut.
Data-data ekonomi Amerika Syarikat (AS) yang kurang memberangsangkan kembali mempersoalkan unjuran positif oleh Federal Reserve (Fed) sebelum ini berdasarkan pemulihan ekonomi.
Sentimen pasaran yang positif turut menyumbang kepada penyusutan US dolar berikutan laporan vaksin bakal tersedia pada Oktober dan penghujung 2021.
Pada carta harga bagi pasangan matawang EUR/USD semalam, harga yang membuat penurunan pada sesi Asia mencecah paras 1.17360 melepasi paras terendah minggu lalu.
Namun harga kembali membuat kenaikan semula melepasi zon RBS (resistance become support) 1.18000 sebelum melepasi paras sokongan Moving Average 50 (MA50) pada rangka masa 1 jam harga pada dagangan yang bersambung di sesi New York.
Pelabur yang melihat tanda-tanda awal perubahan trend pada carta EUR/USD, kembali melihat harga akan meneruskan kenaikan menyokong pengukuhan matawang Euro sebelum ini berdasarkan polisi bank pusat Eropah.
 Kenaikan harga yang diteruskan bakal menguji semula paras halangan pada 1.19000 yang merupakan zon SBR (support become resistance).
Kenaikan lebih tinggi boleh mencapai sehingga ke paras sasaran pada 1.20000 yang telah dicapai pada awal September lalu sebelum harga kembali turun semula.
Namun jika US dolar kembali mengukuh dan menekan harga ke paras rendah semula, zon sokongan harga pada 1.18000 akan menjadi tumpuan sekali lagi.
Seterusnya harga akan kembali membuat percubaan untuk turun ke zon support 1.17200 di mana paras tersebut gagal dicecah harga pada penurunan semalam.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H1 – 7/12/2018

Matawang USD terus didagangkan lemah berbanding Yen pada pada dagangan semalam jika dilihat pada pergerakan harga chart USD/JPY di mana harga telah ditekan dari paras Magic Pivot sehingga hampir menyentuh paras support MagicS3 pada indicator Moshed Magic Line semalam. Setelah harga gagal menembusi paras support 112.300, harga kembali membuat kenaikan ke paras SBR (support become resistance) di 112.700. Pengukuhan Yen turut disumbang oleh faktor pasaran yang berisiko dengan laporan terbaru berkenaan penahanan CFO syarikat teknologi gergasi di China, Huawei akan menjurus kepada ketegangan perang dagang semula. Perkembangan di Jepun pula, Gabenor Bank of Japan (BoJ) dalam persidangan Parlimen pada Jumaat mengatakan bank pusat tidak perlu lagi untuk melanjutkan pelonggaran polisi kewangan.
Pada sesi pasaran Asia hari ini, harga yang memulakan dagangan di sekitar paras Magic Pivot 112.688 dilihat telah membuat kenaikan menuju ke paras resistance 113.156 (MagicR1). Kenaikan lebih tinggi lagi dijangka pula akan menguji paras resistance pada 113.670 (MagicR2) yang telah diuji pada dagangan Isnin lalu. Dan jika harga masih meneruskan kenaikan ke paras lebih tinggi, paras resistance pada 114.138 (MagicR3) berkemungkinan akan menjadi destinasi tumpuan harga yang seterusnya dan cuba mengatasi ketinggian harga pada dagangan November lalu.
Namun jika harga kembali bergerak lebih rendah dari paras Magic Pivot hari ini dan menyambung penurunan semalam, harga bakal menuju ke paras support 112.174 (MagicS1) untuk cuba mengatasi paras terendah harga pada dagangan semalam. Penurunan harga melepasi paras tersebut bakal mencatatkan paras terendah yang baru ke sekitar support 111.706 (MagicS2). Dan sekiranya harga masih turun lebih rendah dari paras tersebut, jangkaan paras yang berkemungkinan dicecah harga adalah di sekitar 111.192 (MagicS3).
 Anda dinasihatkan supaya mengawal risiko dagangan anda dalam suasana sentimen pasaran yang tidak menentu serta pergerakan harga yang sukar dijangka menjelang laporan data pekerjaan NFP pada malam ini. Terus menggunakan indicator Moshed Magic Line untuk mendapatkan paras-paras terbaik khususnya pada chart USD/JPY anda supaya analisis teknikal anda bertambah kualiti.

Paras support: 112.174, 111.706, 111.192.
Paras resistance: 113.156, 113.670, 114.138.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AS Kenakan Tarif Terhadap Eropah, Isu Perang Dagang Makin Hangat!

Pertubuhan Perdagangan Dunia (WTO) telah memberi kelulusan kepada Amerika Syarikat (AS)untuk mengenakan tarif ke atas barangan Kesatuan Eropah (EU) termasuk pesawat udara dan produk pertanian yang bernilai $7.5 bilion setiap tahun.
Pejabat Perwakilan Perdagangan AS (USTR) mengeluarkan senarai ratusan produk Eropah yang dikenakan tarif baru termasuk 10% tarif pada pesawat dari Eropah, 25% duti ke atas wain Perancis, wiski Scotch dan Ireland, kopi dari Jerman dan keju dari seluruh negara di benua itu sebagai tindak balas terhadap subsidi haram pesawat EU.
Saiz dan skop tarif dikurangkan daripada senarai $25 bilion yang diapungkan oleh AS awal tahun ini iaitu helikopter, komponen pesawat utama, makanan laut, barangan mewah serta barangan lain tidak termasuk dalam senarai yang dikenakan tarif.
 USTR dilihat sengaja untuk tidak menggunakan sepenuhnya kuasa diluluskan oleh WTO kerana mahu membawa EU ke meja rundingan dan ia disokong oleh kenyataan USTR yang manyatakan AS mempunyai kuasa untuk menaikkan tarif pada bila-bila masa sahaja dan mereka akan menilai semula tarif ini berdasarkan perbincangan dengan EU.
Selepas 15 tahun, WTO mengesahkan AS berhak mengenakan tindak balas berhubung subsidi haram EU. Berikutan itu, rundingan dijangka akan diadakan dengan EU bertujuan untuk menyelesaikan masalah tersebut dengan cara yang akan memberi manfaat kepada pekerja AS, menurut Perwakilan Perdagangan AS.
Berita mengenai konflik perdagangan itu menyebabkan indeks saham utama AS susut lebih 1.5% di tengah-tengah kekhuatiran terhadap pertumbuhan ekonomi yang perlahan. Ini menambahkan lagi kebimbangan pelabur terhadap kesan perang perdagangan yang semakin berlanjutan ke atas pertumbuhan global dan keupayaannya untuk menarik AS jatuh ke lembah kemelesetan.


Penggerak Pasaran Tukaran Matawang (forex) Sepanjang Minggu Ini (25 Sept – 29 Sept)

US dolar meneruskan kenaikan pada minggu ketiga berturut-turut dalam minggu terakhir suku ketiga tahun 2017. US dolar minggu ini meneruskan kenaikan dengan jangkaan bahawa ahli-ahli The Fed akan lebih hawkish dalam ucapan yang dibuat. Antara ahli The Fed yang menyampaikan ucapan minggu ini adalah Fed Dudley, Brainard, Kashkari, dan Janet Yellen sendiri sebagai pengerusi The Fed.
Selain daripada jangkaan komen yang lebih hawkish, antara faktor kenaikan US dolar juga adalah pengumuman pentadbiran kerajaan US tentang reformasi cukai. Presiden Trump berjanji mengurangkan cukai yang signifikan kepada golongan pertengahan yang dijangka akan meningkatkan lagi perbelanjaan pengguna di Amerika Syarikat sekaligus menyokong ekonomi Amerika yang berteraskan perkhidmatan.
Selain daripada itu, faktor tempoh kewangan di mana minggu ini merupakan minggu terakhir bulan September dan juga minggu terakhir suku ketiga 2017 menjadikan terdapatnya sedikit reversal dalam pasangan-pasangan matawang. Hal ini sebenarnya berikutan faktor pengambilan untung atau penutupan akaun bank-bank, pengurus dana dan syarikat-syarikat besar pada akhir suku ketiga. Biasanya inilah yang terjadi pada akhir tempoh kewangan bulanan, suku-tahunan ataupun tahunan.
Bagi perkembangan selepas pilihanraya Jerman dan New Zealand, masih ada ketidaktentuan politik di negara-negara ini. Oleh sebab itu, kita melihat ada kelemahan oleh matawang euro dan NZD pada minggu ini.
Data inflasi yang dikatakan sebagai pilihan utama The Fed pada Jumaat juga agak mengecewakan dengan bacaan yang meleset daripada jangkaan. Oleh itu, kita akan fokus kepada data-data minggu depan bagi mengesahkan pergerakan bullish untuk US dolar.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

18 Sept – 22 Sept
25 Sept – 29 Sept

Eur/Usd- 170 pip sideway
Eur/Usd- 219 pip volatile

Usd/Jpy– naik 166 pip
Usd/Jpy–  178 pip volatile

Gbp/Usd– 207 pip sideway
Gbp/Usd– jatuh 228 pip

Usd/Chf- naik 167 pip
Usd/Chf- 127 pip volatile

Usd/Cad– naik 219 pip
Usd/Cad– naik 220 pip

Aud/Usd– volatile 195 pip
Aud/Usd– jatuh 174 pip

Nzd/Usd– volatile 187 pip
Nzd/Usd– 161 pip volatile

Tanpa membuang masa lagi, mari kita lihat ulasan keseluruhan pasaran sepanjang minggu ini.

Ucapan Gabenor Kuroda (Isnin)

Beliau mengekalkan kesederhanaan terhadap pandangan ekonomi, memberi petunjuk bahawa kadar pemulihan ekonomi semakin mengukuh walaupun inflasi lemah. Kuroda kekal optimis dengan perbelanjaan pengguna dan hasil eksport berikutan permintaan luar dan domestik yang tinggi meransang pertumbuhan ekonomi negara yang turut dikenali dengan kedudukan ekonomi ketiga terbesar dunia.

Sentimen perniagaan Jerman (Isnin)

Keyakinan terhadap pasaran perniagaan Jerman sedikit rendah dalam bulan September ini, namun hampir menghampiri catatan tertinggi. Hal ini menujukkan bahawa pertumbuhan ekonomi zon Eropah masih lagi kuat.

Ucapan Fed Dudley (Isnin)

Fed sedang bergerak pada landasan yang betul dalam peningkatan kadar faedah secara beransur-ansur. Hal ini berikutan hasil daripada faktor yang menekan kadar inflasi semakin berkurangan. Tambahan pula asas ekonomi U.S juga kukuh.

Indeks keyakinan pengguna US (Selasa)

 Indeks keyakinan pengguna jatuh melebihi apa yang dijangka pada September. Bacaan jatuh kepada 119.8 pada tempoh sama berbanding Ogos lepas pada bacaan 120.4. Para penganalisis menjangkakan kejatuhan pada kadar 120.0 pada September, namun tersasar sebanyak 0.02.

Ucapan Fed Brainard (Selasa)

Ketaksamaan dalam pembahagian pekerjaan dalam ekonomi Amerika Syarikat mengurangkan potensi pertumbuhan jangka panjang, kata Gabenor Lael Brainard pada Selasa. Beliau juga menggesa bank pusat agar membuat lebih banyak kajian untuk mengurangkan ketaksamaan ini.

Data durable-goods US (Rabu)

Tempahan barangan tahan lama (durable-goods) sektor pembuatan meningkat melangkaui jangkaan pada bulan Ogos rentetan daripada ekonomi yang semakin pulih dan persepsi optimis terhadap ekonomi U.S.

Ucapan Gabenor Poloz (Rabu)

Poloz berkata “tiada penentuan awal (predetermined) bagi kadar faedah” mulai sekarang dan tindakan bank pusat akan bergantung kepada data-data di masa hadapan. Dalam komennya tentang tindakan berhati-hati dan penyenaraian ketidaktentuan yang dihadapi ekonomi Kanada, Poloz berkata bank pusat akan meneliti pergerakan dalam kadar faedah jangka panjang dan kadar tukaran matawang.

Komen Carney di BBC Radio (Khamis)

Mark Carney hari ini berjanji bahawa bank pusat akan membuat apa sahaja bagi memastikan kejayaan Brexit. Tetapi Carney memberi isyarat bahawa mereka akan menentang senario “tiada perjanjian” di mana Britain meninggalkan EU tanpa sebarang perjanjian. Carney juga memberi amaran bahawa mereka bersedia menaikkan kadar faedah untuk menyerap masalah dalam pasaran pinjaman yang boleh menyebabkan berulangnya krisis kewangan.

Pertumbuhan ekonomi GDP US (Khamis)

Ekonomi U.S mencatat pertumbuhan yang lebih pantas pada suku tahun kedua, melebih paras jangkaan sekaligus merupakan pertumbuhan tertinggi dalam tempoh 2 tahun. Namun ekonomi U.S mungkin akan bergerak perlahan pada suku tahun ketiga rentetan daripada badai Harvey dan Irma.

Pertumbuhan ekonomi GDP Kanada (Jumaat)

Laporan rasmi yang dikeluarkan Kanada pada Jumaat menunjukkan pertumbuhan ekonomi berada dalam keadaan mendatar iaitu tidak berubah pada bulan Julai, tersasar daripada jangkaan pada kadar 0.1%.

Data inflasi US, PCE (personal consumption expenditure), Jumaat

Perbelanjaan pengguna U.S meningkat seperti jangkaan pada bulan Ogos, manakala ‘perbelanjaan penggunaan peribadi teras’ (core-PCE) meleset daripada jangkaan berdasarkan data yang dikeluarkan pada Jumaat.


Analisis GOLD – Selepas Lepasi Paras $1,900, Harga Emas Terus Dipacu Lebih Tinggi

Membuka dagangan pada awal minggu ini, harga emas terus dipacu ke paras ketinggian terbaru 9 bulan didorong oleh faktor penyusutan berterusan US dolar.
Sejak November 2022 lalu, harga emas telah menunjukkan corak peningkatan nilainya apabila pasaran mula melihat perubahan dasar monetari Federal Reserve (Fed) daripada pengetatan polisi agresif mereka sebelum itu.
Dengan terbitan data inflasi terbaru Amerika Syarikat (AS) yang diterbitkan minggu lalu menunjukkan penurunan 6 bulan berturut-turut, US dolar terus didagangkan lemah bersambung ke minggu ini dan juga memberi ruang untuk emas terus meningkat.
Carta harga XAU/USD yang mengukur nilai emas berbanding US dolar telah memperlihatkan corak bullish harga dikekalkan sehingga harga telah telah melepasi paras 1900.00 di penghujung minggu lalu.
Kenaikan awal diteruskan pada sesi Asia pagi ini mencapai ketinggian sekitar 1929.00 sekaligus menjadi paras tertinggi 9 bulan.
Namun, harga mengundur semula pada dagangan yang bersambung ke sesi Eropah setelah mencapai ketinggian tersebut.
Pun begitu, penganalisis masih melihat harga emas akan terus dipacu tinggi dengan isyarat pergerakan bullish harga yang masih berlegar di atas paras sokongan Moving Average 50 (MA50) pada rangka masa 1 jam di carta XAU/USD tersebut.
 Setelah melepasi 1900.00, harga emas seterusnya dijangka akan menuju ke sasaran lebih tinggi yang berada di paras 1950.00.
Jika berjaya dilepasi, harga emas berpotensi mencapai sehingga ketinggian 2000.00 sebagai zon tumpuan utama.
Namun, jika berlaku penurunan semula harga di bawah paras 1900.00 dan menembusi paras sokongan MA50, waspada untuk perubahan trend yang bakal berlaku.
Sekiranya harga emas susut lebih rendah, harga dilihat akan kembali semula menuju ke paras 1870.00 sebelum sambung menyusut ke zon 1830.00 pula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal USD/JPY – Timeframe H4 – 23/04/2018

Harga USD/JPY mulai bullish(HL,HH,HL,HH) sejak bulan Mac lalu dan kini ia berada di sekitar zone sell di mana sekiranya ia masih berada di bawah paras harga 109.00, potensi adalah bearish pada minggu ini. Dijangkakan, target yang boleh ia retrace dan berpotensi untuk mulai bearish adalah 108.30/50 – 109.00.
 Jika bearish target terhampir adalah 107.14 iaitu Key Support minggu ini dan jika breakout, ia akan terus bearish ke harga yang lebih rendah. Oleh itu, penting untuk memperhatikan sebarang sell signal di sekitar zone sell ketika ini.
Walaubagaimanapun, jika ia breakout Key Resistance, USD/JPY dijangkakan akan mulai kembali bullish ke harga yang lebih tinggi.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Beralih Kepada Risk-Off Selepas Tindakan Amerika

Matawang Yen dan CHF melonjak pada awal pagi tadi dengan matawang berkadar faedah tinggi seperti AUD tertekan selepas Amerika Syarikat dilaporkan akan mengenakan tariff terhadap $200 billion import daripada China.
US dollar pula cuba meneruskan pemulihan sejak Selasa selepas menjadi matawang paling kuat pada berbanding beberapa matawang utama yang lain.
Indeks US dollar yang mengukur kekuatan matawang greenback berbanding beberapa matawang lain membuat kenaikan 0.05% setakat pada pukul 2.21 petang.
Major pair seperti EUR/USD setakat ini membuat penurunan 0.06% dengan GBP/USD didagang 0.05% lebih rendahh. USD/JPY setakat ini pula naik 0.03%, USD/CAD naik 0.14% dengan USD/CHF membuat penurunan 0.06%. Pair AUD/USD dan NZD/USD pula masing-masing jatuh 0.70% dan 0.37% setakat ini.
 Matawang paling kuat setakat ini adalah US Dollar dan Swissy (CHF) dan matawang paling lemah adalah AUD. Dengan menggabungkan matawang paling kuat dan lemah, pair AUD/USD dan AUD/CHF masing-masing merekodkan kejatuhan 0.68% dan 0.72% setakat ini.
Seperti biasa, AUD akan tertekan apabila berlaku ketidaktentuan perdagangan di China kerana status negara itu sebagai rakan dagang terbesarnya. Oleh itu, keadaan ekonomi khususnya perdagangan akan memberi kesan besar kepada Australia, dan seterusnya matawang AUD.
Pentadbiran Trump pada Selasa berkata akan mengenakan tariff terhadap $200 billion produk import dari China sekaligus meningkatkan semula kebimbangan tercetusnya perang perdagangan berskala besar antara AS-China. Senarai produk baru yang dikenakan tariff adalah pakaian, komponen televisyen dan peti sejuk, termasuk produk teknologi.
Pasaran saham global kini beralih kepada  negatif selepas dua sesi dagangan sebelum ini yang memberangsangkan. Pasaran Eropah dan Amerika Syarikat ditutup positif dan kini pasaran Asia didagangkan negatif berikutan pengumuman kerajaan AS awal pagi tadi.
Sentimen kini beralih kepada Risk-Off dan dapat dilihat dengan pengukuhan aset safe-haven Yen dan CHF ketika ini. Bukan itu sahaja, ia jelas dilihat dengan kejatuhan pasaran Asia dan pasaran saham hadapan Wallstreet setakat pada pukul 2.36 petang.


Analisis GOLD – Mampukah Emas Kekal Berada Di Atas Paras $1,800?

Pergerakan harga emas juga pastinya tidak akan terlepas dengan kesan terbitan laporan data pekerjaan NFP Amerika Syarikat (AS) pada penghujung minggu lalu ekoran dipengaruhi oleh mata wang US dolar.
Ketika laporan diterbitkan, harga emas dilihat susut berikutan pengukuhan awal US dolar. Namun, harga kembali stabil meningkat semula selepas US dolar mengakhiri dagangan sesi terakhir minggu tersebut dengan lemah semula.
Meneliti pergerakan harga pada carta XAU/USD yang mengukur nilai emas berbanding US dolar, harga yang dilihat berlegar di zon ketinggian 1800.00 menjunam seketika ke zon 1780.00 sebaik laporan NFP diterbitkan.
Namun, harga emas berjaya melantun semula dari zon RBS (resistance become support) tersebut untuk menutup dagangan penghujung sesi di paras 1800.00 semula.
Masih bergerak dalam trend bullish, penurunan harga juga dilihat gagal tembusi sokongan Moving Average 50 (MA50) pada rangka masa 1 jam di carta XAU/USD sebelum melantun semula.
Pergerakan harga emas kekal menarik ketika menyambung pembukaan pasaran awal minggu ini apabila kenaikan diteruskan di sesi Asia pagi ini (Isnin) melepasi zon 1800.00.
Paras ketinggian terbaru emas dicapai sekitar 1810.00 untuk rekod tertinggi 5 bulan.
 Namun, harga emas membuat penurunan semula di sesi Eropah hingga susut di bawah paras 1800.00 dan menguji paras sokongan MA50.
Jika harga melantun semula untuk meneruskan kenaikan di sesi New York, harga emas dijangkakan untuk melepasi paras yang dicapai sebentar tadi dan mencatatkan ketinggian terbaru lagi minggu ini.
Kenaikan lanjut harga dijangkakan untuk menuju ke ketinggian sekitar 1830.00 setelah kali terakhir harga emas didagangkan di paras tersebut pada Jun lalu.
Sebaliknya, jika penurunan diteruskan menembusi sokongan MA50, pelabur akan mula berhati-hati untuk kemungkinan berlaku kejatuhan lebih rendah buat emas.
Penurunan awal akan menguji zon RBS 1780.00 terlebih dahulu sebelum meneruskan penurunan ke zon tumpuan minggu sebelum ini pada 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Catat Paras Ketinggian Mingguan Terbaru Pada Sesi Asia

Pasaran yang masih berada dalam mod bercuti sempena perayaan Krismas menyaksikan pergerakan harga kekal perlahan pada minggu ini.
Sesi Asia pagi ini hanya mempamerkan pergerakan matawang Yen yang bergerak lemah berbanding matawang utama yang lain khususnya US dolar susulan faktor sentimen risk-on pasaran. Dengan ketiadaan berita ekonomi utama, sentimen perjanjian dagang Amerika Syarikat China menjadi penggerak pasaran.
Pada Selasa lalu, Presiden Amerika Syarikat Donald Trump menyatakan bahawa perjanjian perdagangan bersama China akan ditandatangani pada bulan ini dalam satu masjlis rasmi yang akan diadakan.
Ini telah mengurangkan risiko kebimbangan pelabur sebelum ini dan membuatkan matawang berpulangan tinggi seperti Aussie dan Kiwi kekal diniagakan tinggi sementara safe-haven Yen didagangkan lemah.
Melihat pergerakan harga pada carta pasangan matawang USD/JPY, harga menunjukkan kenaikan pada sesi Asia hari ini ke paras tertinggi mingguan sekitar 109.570 sedikit melepasi paras tumpuan 109.500 yang merupakan zon SBR (support become resistance).
Kenaikan harga tersebut melihatkan harga telah naik lebih tinggi dari garisan sokongan Moving Average 50 (MA50) setelah pergerakan mendatar harga sejak awal minggu.
 Kenaikan harga dilihat bakal menuju paras resistance pada 109.700 di mana paras ketinggian yang dicapai beberapa minggu sebelum ini adalah paras tertinggi sejak dagangan penghujung Mei lalu.
Harga yang berjaya bergerak lebih tinggi melepasi zon resistance tersebut bakal mencatatkan paras ketinggian terbaru pada carta USD/JPY.
Namun jika harga kembali membuat penurunan semula, kawasan tumpuan yang dilihat akan menjadi destinasi penurunan awal harga adalah sekitar zon RBS (resistance become support) 109.200.
Zon RBS lebih rendah di paras tumpuan 109.000 bakal menjadi paras tumpuan pada penurunan seterusnya jika US dolar berjaya mengukuh berbanding Yen.
Lihat gambar carta pasangan matawang USD/JPY di bawah untuk rujukan analisis teknikal anda.


GBP/USD Kekalkan Kenaikan Sepanjang Minggu, Namun Pelabur Waspada Isu Brexit

Skrip yang sama hampir sepanjang minggu, dagangan Pound Sterling terus mengukuh walaupun terdapat laporan yang melihatkan kegoyahan untuk rundingan Brexit terus mencapai kejayaan.
Setelah terdapat keraguan terhadap rundingan Brexit yang melemah dagangan Sterling semalam, matawang British tersebut kembali meneruskan pengukuhan pada sesi New York semalam sebelum pergerakan harga lebih mendatar pada sesi Asia pagi ini.
Awal sesi dagangan sesi Eropah hari ini menyaksikan penyusutan nilai Sterling berikutan perkembangan terkini Brexit yang melaporkan bahawa Parti Kesatuan Demokratik (DUP) Ireland Utara telah menolak pelan Brexit Perdana Menteri UK Boris Johnson pada persidangan kemuncak EU hari ini.
Hal ini telah menimbulkan kebimbangan terhadap sokongan untuk PM Johnson mendapatkan kelulusan Parlimen.
Khususnya isu kawalan sempadan yang tidak dipersetujui dan juga beberap penjelasan yang kurang jelas seperti isu cukai nilai tambah (VAT). Namun begitu, kerjasama akan terus diberikan untuk mendapatkan keputusan yang menyebelahi kedua-dua belah pihak.
Untuk data ekonomi pula, bacaan data jualan runcit di UK bagi bulan September mencatatkan bacaan di paras sifar sedikit meningkat berbanding bacaan bulan sebelumnya yang dikemaskini menurun kepada -0.3%.
 Melihat pergerakan harga pada carta pasangan matawang GBP/USD, harga telah melonjak ke apras ketinggian terbaru pada sesi New York semalam selepas bergerak menurun pada sesi sebelumnya.
Paras pada 1.28750 merupakan paras ketinggian terbaru yang dicapai harga sejak dagangan Mei lalu sebelum pergerakan harga perlahan pada sesi Asia pagi ini dan menurun pada sesi Eropah ekoran laporan penolakan pelan Brexit oleh Parti DUP Ireland.
Penurunan harga tersebut dilihat menguji zon RBS (resistance become support) pada 1.27800. Jika harga hanya membuat pembetulan (retracement), kenaikan harga seterusnya bakal ke paras lebih tinggi lagi melepasi resistance 1.28800.
Namun jika harga kembali membuat penurunan semula, berwaspada pada paras penting yang menjadi tumpuan harga sebelum ini seperti di paras sekitar 1.27000 dan seterusnya pada 1.25000 iaitu 200 pips lebih rendah lagi.
Lihat gambar carta pasangan matawang GBP/USD di bawah untuk rujukan teknikal analisis anda.


EUR/USD Masih Teruskan Corak Penurunan Harga Menjelang FOMC

Pergerakan harga bagi mata wang US dolar dilihat agak bercampur menjelang mesyuarat FOMC yang bakal menjadi tumpuan pada awal pagi Khamis nanti, namun penganalisis masih melihat kecenderungan raja mata wang tersebut ke arah pengukuhan.
Sentimen pasaran yang berisiko dipengaruhi oleh beberapa faktor yang memberi tekanan mendorong pengukuhan US dolar, namun selain pelabur berwaspada menantikan keputusan mesyuarat FOMC, data keyakinan pengguna Amerika Syarikat (AS) yang diterbitkan semalam juga turut memberi gambaran yang lemah.
US dolar dilihat masih lagi berjaya memberi tekanan terhadap beberapa mata wang utama lain dalam pasaran, namun momentum pengukuhan tersebut telah mula pudar.

Seperti yang dipaparkan pada carta harga pasangan mata wang EUR/USD, harga dilihat masih lagi meneruskan corak penurunan harga sehingga Selasa semalam dengan paras terendah terbaru 5 minggu dicatatkan di sekitar 1.12640 pada sesi Eropah.
Namun bersambung dagangan ke sesi New York semalam, harga kembali pamerkan kenaikan semula dengan penyusutan US dolar semula sehingga ke penghujung sesi.
 Pun begitu, harga dilihat masih bergerak pada trend bearish yang terhalang oleh paras halangan Moving Average 50 (MA50) pada rangka masa 1 jam yang turut diuji pada dagangan awal sesi Asia pagi ini (Rabu).
Jika corak penurunan harga masih diteruskan, harga bakal menyambung penurunan menuju zon sokongan sekitar 1.12400-1.12500 yang menjadi zon penting pada dagangan Disember lalu.
Penurunan lanjut harga bakal menguji pula zon support utama tahun 2021 iaitu pada 1.12000.
Sekiranya corak penurunan harga berjaya dipecahkan untuk memberi isyarat trend bullish semula, zon rintangan harga dilihat berada pada 1.14000 sebelum kenaikan lebih tinggi bakal menuju zon ketinggian dicapai beberapa minggu lalu sekitar 1.14800.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen & News yang Bakal Menggerakkan Eur/Usd Minggu Ini

Eur/Usd jatuh minggu lalu sekaligus memadam keuntungan yang direkod pada minggu sebelum itu. Pasangan matawang ini didagang dalam keadaan ranging sejak tiga minggu lalu dengan resistance berada di sebelah atas paras tertinggi sejak pilihanraya US.
Berita utama yang menjadi perhatian minggu lalu adalah penetapan kadar ECB pada Khamis yang menunjukkan pendirian Draghi yang kekal dovish dalam sidang media.
ECB telah pun memotong frasa yang mengurangkan sedikit potensi potongan kadar di masa hadapan. Perkara ini dilihat sebagai hawkish dan kita melihat spike ke atas semasa laporan awal kenyataan ECB dan kembali merudum apabila bank pusat sendiri menurunkan pula ramalan inflasi sehingga 2019.
 Secara keseluruhan, pasaran masih lagi melihat ECB dalam proses mengurangkan pendirian-pendirian yang dovish dengan data-data yang semakin baik di Zon tersebut.
Minggu ini, pasaran akan memberi tumpuan kepada pengumuman kadar faedah oleh FOMC yang akan menjadi penggerak utama pasaran khususnya Eur/Usd. Selepas pendirian dovish Draghi minggu lalu, tindakan hawkish oleh The Fed sudah tentu menghumban pasangan matawang ini ke paras yang lebih rendah.
Selain itu, data-data seperti harga pengguna US juga harus diberi perhatian di mana euro juga akan mengeluarkan data inflasi pada Jumaat. Ini merupakan data-data ekonomi yang berpotensi menggerakkan pasangan matawang ini selain polisi The Fed pada Khamis.


Data GDP Australia Lemah, AUD/USD Catat Penurunan Pada Sesi Asia Hari Ini

Setelah mencatatkan paras ketinggian terbaru sejak dagangan pertengahan November lalu mencecah paras 0.68600, pergerakan harga pada carta pasangan matawang AUD/USD kembali mencatatkan penurunan semula.
Lonjakan semalam didorong oleh keputusan mesyuarat bank pusat Australia yang telah mengekalkan kadar faedah di paras sebelumnya pada 0.75%. Mesyuarat seterusnya adalah pada Februari 2020.
Namun sentimen pasaran yang kembali berisiko kembali memberi tekanan terhadap Aussie. Keyakinan terhadap rundingan dagang AS-China semakin pudar apabila Presiden AS Donald Trump menyatakan berkemungkinan perjanjian akan dicapai selepas pilihan raya presiden 2020 berakhir.
Sementara itu, data pertumbuhan GDP Australia untuk suku ketiga 2019 yang diterbitkan pada sesi Asia hari ini mencatatkan bacaan 0.4% lebih rendah berbanding jangkaan penurunan 0.5% daripada bacaan terdahulu yang dikemaskini pada 0.6%.
Susulan data GDP tersebut diterbitkan, harga pada carta AUD/USD mencatatkan penurunan menguji zon RBS (resistance become support) pada paras 0.68300.
 Penurunan lebih rendah mencecah paras 0.68200 bakal menguji pula garisan Moving Average 50 (MA50) untuk isyarat penurunan harga yang lebih jelas.
Penurunan terendah dijangka mampu mencecah paras tumpuan pada paras sekitar 0.67700 yang menjadi tumpuan harga sejak dua minggu dagangan yang lalu.
Sebaliknya jika harga berjaya menyambung semula kenaikan harga, harga bakal melonjak sehingga mencapai paras ketinggian sekitar 0.68800 yang berada pada zon SBR (support become resistance) utama pada carta AUD/USD ini.
Kenaikan lebih tinggi akan menguji paras-paras tumpuan pada dagangan November lalu seperti di resistance sekitar ketinggian 0.69300.
Lihat gambar carta pasangan matawang AUD/USD di bawah untuk rujukan analisis teknikal anda.


Pergerakan Semasa Pasaran Forex Setakat Pada Awal Sesi Eropah

Dagangan dalam pasaran tukaran matawang (forex) pada sesi Asia hari Jumaat agak bercampur-campur dengan pasaran sedang menunggu apa yang akan diperkatakan oleh Jerome Powell (Pengerusi Fed) dalam pembukaan simposium Jackson Holes hari ini.
Antara yang menjadi perhatian pada sesi Asia ialah Perdana Menteri baru Australia. Parti pemerintah (Liberal Party) mengundi pemimpin baru sekaligus mengakhiri krisis politik yang telah berlangsung seminggu di Australia.
Indeks US dollar yang mengukur kekuatan matawang greenback berbanding enam matawang yang lain setakat ini membuat penurunan sebanyak 0.23% setakat pada pukul 3.14 petang.
 Major pair seperti EUR/USD setakat ini didagang menaik 0.23%, di mana GBP/USD merekodkan kenaikan 0.16%. USD/JPY pula naik 0.04%, USD/CAD dengan pula merosot 0.01% selepas membuat kenaikan pagi tadi. USD/CHF pula susut 0.01%. Pair AUD/USD dan NZD/USD masing-masing merekodkan penurunan 0.47% dan 0.15% setakat ini.
Matawang paling kuat setakat ini adalah AUD, manakala matawang paling lemah adalah Yen. Dengan menggabungkan kedua-duannya pair AUD/JPY adalah pasangan matawang yang paling banyak membuat perubahan setakat pada hari Jumaat dengan kenaikan 0.53%.
Setakat ini tiada pemangkin pasaran yang penting pada Jumaat, oleh itu tumpuan akan beralih kepada ucapan Powell hari ini. Penganalisis berpendapat apa yang perlu diteliti adalah komen beliau tentang kebebasan bank pusat dalam penggubalan dasar selepas kritikan yang dibuat oleh Presiden Trump terhadap kenaikan kadar faedah.
Untuk pengetahuan anda, rundingan peringkat bawahan antara AS-China yang berlangsung selama dua hari telah berakhir dengan tiada keputusan penting yang dicapai.


Pengeluaran Industri China Meningkat Pada Kadar Rendah

Pengeluaran industri di China meningkat sebanyak 6.2% pada November berbanding tempoh sama tahun lepas. Bacaan ini dikeluarkan oleh Biro Statistik Nasional China (National Bureau of Statistics) pagi tadi. Bacaan yang dikeluarkan lebih tinggi berbanding Otober yang mencatatkan 6.1%.
Data ini dikira dengan melihat perubahan jumlah keluaran oleh kilang-kilang di China. Ia dikeluarkan setiap bulan selepas 13 hingga 15 hari bulan tersebut berakhir. Bagi data bulan November, ia dikeluarkan pada hari ini iaitu 13 haribulan Disember. Data ini membandingkan data bulan November tahun ini dengan tahun lepas (y/y).
Data ini penting untuk melihat keadaan ekonomi China, kerana pengeluaran di China ini memberi respon pantas kepada pembangunan ekonomi atau sebaliknya.
 Manakala dalam data berasingan, petunjuk ekonomi pelaburan aset-tetap yang juga merupakan petunjuk kepada perbelanjaan jangka panjang meningkat sebanyak 8.3% pada Januari-November. Pelaburan di kawasan bandar (urban) meningkat pada kadar sama sehingga Oktober. Pertumbuhan dalam kategori data ini mula perlahan sejak tiga tahun lepas.
Penganalisis ekonomi menjangkakan jualan runcit akan meningkat pada November. Peningkatan dalam pengeluaran industry dan pelaburan di kawasan bandar memang dijangkakan sama seperti bacaan hari ini.
China sudah lama bergantung kepada perbelanjaan hutang untuk memacu ekonomi mereka. Bacaan pada hari ini menstabilkan ekonomi China setelah mengalami ekonomi yang suram sepanjang 2015. Keluaran dalam negara kasar (KDNK) atau Gross Domestic product (GDP) telah meningkat 6.7% (y/y) dari tahun ke tahun pada setiap suku tahunan 2016.
Sektor perkhidmatan yang sedang diberi perhatian oleg Beijing sekarang meningkat pada kadar yang pantas pada November yang menunjukkan perbelanjaan domestik yang kukuh di China. Data ‘Indeks purchasing manager dalam sektor bukan-pembuatan’ (PMI) meningkat kepada 54.7 pada November dari 54.0 bulan sebelum. Ia merupakan peningkatan tertinggi sejak pertengahan 2014.


Matawang US Dolar Dan Pound Kekal Lemah Sehingga Penghujung Minggu

Dolar Amerika menyusut berbanding yen pada sesi Asia menjelang penerbitan data pertumbuhan GDP malam ini, dengan sentimen perdagangan masih menjadi pemacu utama pergerakan matawang. Laporan terbaru Federal Reserve Philadelphia menunjukkan indeks pembuatan jatuh ke 0.3 pada bulan Disember dari 10.4 yang dicatatkan pada bulan lalu.
Dagangan loonie kembali susut selepas kenyataan Senator Amerika Syarikat, Bernie Sanders menyatakan beliau tidak akan mengundi untuk meluluskan perjanjian perdagangan antara Amerika Syarikat, Mexico dan Kanada (USMCA) yang sebelum ini telah diluluskan di Dewan Perwakilan AS pagi tadi.
Matawang pound terus diniagakan lemah pada sesi Asia dengan kebimbangan yang semakin meningkat mengenai sama ada perjanjian antara Kesatuan Eropah (EU) dan UK boleh diselesaikan sebelum akhir tahun 2020 untuk mengelakkan no-deal Brexit.
Hari ini, PM Johnson akan menyerahkan Rang Undang-undang Perjanjian Pengeluaran ke parlimen dan dijangka bakal mendapat kelulusan mudah selepas kemenangannya dalam pilihan raya baru-baru ini.
 Bank of England (BOE) mengekalkan kadar faedahnya pada mesyuarat Disember dan memberitahu ia terlalu awal untuk menilai bagaimana impak kemenangan pilihan raya PM UK Boris Johnson telah meningkatkan ketidakpastian Brexit terhadap ekonomi negara itu.
Dua daripada sembilan ahli Jawatankuasa Polisi Monetari (MPC) mengundi untuk mengurangkan kadar faedah untuk bulan kedua berturut-turut, didorong oleh kebimbangan pasaran pekerjaan negara yang semakin merosot.
Sementara 7 ahli lain pula mengambil pendekatan untuk tunggu dan lihat menjelang mesyuarat seterusnya pada 31 Januari dan berpendapat ia terlalu cepat untuk mengambil tindakan kerana pertumbuhan ekonomi dijangka pulih pada awal 2020 berikutan ketidakpastian Brexit yang semakin berkurang.
Di sisi lain, matawang dolar Aussie dan New Zealand terus diniagakan tinggi masih disokong oleh penerbitan data ekonomi semalam yang lebih baik dari jangkaan pasaran.


Harga Emas Stabil Dengan Pengukuhan Ekuiti Asia Pada Hari Ini

Harga emas stabil pada hari Isnin dalam pasaran Asia berikutan kestabilan U.S dolar dan ekuiti Asia yang semakin kukuh.
Emas dalam pasaran spot turun -0.1% kepada $1,303.42 per auns pada jam 11.20 pagi. Namun, ia mencatat peningkatan sebanyak 0.9% pada sesi lepas berikutan peningkatan data inflasi dibawah jangkaan.
Pasaran hadapan emas bagi bulan Disember di Comex NYMEX naik sebanyak 0.1% kepada $1,305.70 per auns.
Indeks U.S dolar yang mengukur kekuatan greenback berbanding enam matawang lain stabil pada 93.101.
Saham Asia meningkat pada hari Isnin diikuti oleh Wall Street, sementara itu, harga minyak mentah pasaran hadapan meningkat berikutan ketegangan antara Iraq dan Kurdish yang memberi dampak kepada pengeluaran minyak.
 Harga pengguna U.S (CPI) pula mencatat peningkatan terbesar dalam tempoh 8 bulan pada bulan September disebabkan lonjakan harga minyak gas.
Disamping itu, ekonomi U.S dan pasaran buruh yang kukuh menunjukkan tanda-tanda positif akan kenaikan kadar faedah yang beterusan.
Ketegangan politik di Catalonia semakin reda dan pemimpin Catalan, Carles Puigdemont dikhendaki memberi kata putus berkenaan pengisytiharaan kemerdekaan selewat-lewatnya pada hari ini.
Menurut British Chambers of Commerce pada hari Jumaat, ekonomi U.K menunjukkan tanda kecil akan mengalami pertumbuhan dan pertimbangan bank pusat U.K untuk meningkatkan kadar faedah.
Hal ini menyebabkan pengurus dana dan kewangan mengurangkan net long position di kontrak emas COMEX bagi 4 minggu.


Analisis teknikal USD/JPY – Timeframe H4 – 8/5/2018

USD/JPY semalam gagal untuk breakout Key Resistance Zone dan mulai bearish, dan jika diperhatikan dari sudut teknikal, ia masih berpotensi untuk membentuk patternhead & shoulder selagi ia tidak breakout harga 110.00.
 Dan peluang untuk re-entry berkemungkinan boleh diperhatikan di sekitar harga resistance terhampir selagi tidak breakout 110.00. Jika bearish, target seterusnya yang berpotensi dicapai adalah ke sekitar harga 108.64/50. Oleh itu, selagi ia tidak breakout 110.00, potensi adalah bearish setakat ini.
Walaubagaimanapun, sekiranya ia masih gagal untuk breakout Key Support 108.64, USD/JPY berkemungkinan akan mulai kembali bullish. Oleh itu, penting untuk memperhatikan pergerakan semasa USD/JPY samaada ia akan mulai membentuk pattern bearish di sekitar harga retracement ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


PMI Sektor Pembuatan UK Susut, Gbp/Usd Jatuh 40 Pip

Indeks pembuatan UK (UK Markit PMI Manufacturing Index) susut kepada 54.4 pada Mac dari 54.5 pada Februari yang telah dikaji semula. Bacaan kali ini kurang dari jangkaan 54.6 dan merupakan bacaan terendah dalam masa emapt bulan. Walaubagaimanapun indeks ini masih jauh lebih tinggi dari bacaan purata jangka panjang 51.6.
Peningkatan pengeluaran semakin perlahan ke paras rendah lapan bulan lalu yang disebabkan kelemahan dalam barangan pengguna. Namun, terdapat bukti peningkatan dalam pelaburan dan barangan perantaraan.
Keyakinan dalam perniagaan di UK pula meningkat ke paras tertinggi 10 tahun lalu, di mana tempahan eksport juga semakin mengukuh dengan matawang GBP begitu kompetitif ketika ini. Komponen pekerjaan juga mengukuh pada Mac pada kadar terpantas sejak 18 hulan lalu.
 Walaubagaimanapun, sektor pengguna dilihat semakin perlahan yang menunjukkan perbelanjaan pengguna yang semakin lemah.
Pengukuhan dalam barangan perantaraan dan pelaburan pula akan meningkatkan keyakinan dalam ekonomi dalam jangka masa sederhana yang akan menjadi faktor positif dalam struktur ekonomi.
Matawang Gbp melemah selepas data ini dikeluarkan pukul 4.30 petang Isnin, dengan Gbp/Usd susut hampir 45 pip.
Manakala data sama bagi Zon-Eropah pula meningkat kepada 56.2 dari 55.4 yang direkodkan sebelum ini dan merupakan bacaan tertinggi 71 bulan lepas.


Siap-Sedia Minggu Penuh Gelora, Ini Perkara Trader Perlu Cakna!

Membuka tirai dagangan Julai dan separuh kedua 2023, US dolar bergerak mendatar pada sesi Asia dengan tumpuan pelabur kini terarah kepada data-data ekonomi utama dan mesyuarat dasar pada minggu ini.
Pengukuhan greenback berkurangan menuju akhir dagangan Jumaat, dipengaruhi oleh aktiviti pengambilan untung sebelum penutup pasaran untuk bulan Jun, suku kedua dan separuh pertama tahun ini.
Sementara itu, data perbelanjaan peribadi pengguna (PCE) Amerika Syarikat yang menjadi pilihan Federal Reserve (Fed) untuk menetapkan kadar, menepati ramalan dengan meningkat 0.3% pada bulan Mei.
Menjadi fokus utama pelabur minggu ini pastinya terbitan laporan minit mesyuarat FOMC pada awal pagi Khamis dan data pekerjaan NFP AS pada hari Jumaat yang bakal menjadi petunjuk seterusnya kepada dasar Fed.
Selain itu, tumpuan juga disasarkan kepada data PMI pembuatan dan perkhidmatan tinjauan ISM AS, laporan pekerjaan ADP, mesyuarat polisi bank pusat Australia (RBA) dan data pekerjaan Kanada.
 Menjejaki pergerakan mata wang di awal minggu, dolar Aussie dan New Zealand sedikit meningkat pada sesi Asia, bangkit dari paras terendah tiga minggu yang disentuhnya minggu lalu.
RBA dijangka akan mengekalkan kadar faedahnya tidak berubah pada 4.10% pada mesyuarat yang akan berlangsung esok (Selasa) selepas pelabur diperlihatkan dengan beberapa siri data ekonomi yang menyuramkan.
Dalam pada itu, penyusutan greenback pada minggu lalu turut menyokong mata wang euro dan pound untuk kembali didagangkan lebih tinggi daripada paras terendah dua minggu.
Yen pula kekal di paras ‘bahaya’, iaitu terlemah sejak November 2022 berbanding US dolar. Pelabur kini menantikan langkah campur tangan daripada Bank of Japan (BOJ) untuk menyelamatkan yen daripada jatuh lebih rendah.
Di sisi lain, mata wang swiss franc diniagakan lebih kukuh menjelang keluaran data inflasi Switzerland pada sesi Eropah hari ini.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Pergerakan Semasa Pasaran Tukaran Matawang Forex Setakat Ini

US dolar bergerak rendah hari ini selepas memulih dalam sesi dagangan Khamis. Berbanding matawang-matawang Asia, US dolar mengukuh semula pada Jumaat dengan pasaran memberi perhatian kepada data inflasi US malam ini.
Indeks US dolar yang mengukur kekuatan matawang greenback berbanding enam matawang lain susut 0.12% kepada 95.46 dengan Eur/Usd dilihat mengukuh 0.15% setakat ini pada pukul 2.52 pm.
Berbanding Aussie (AUD), US dolar jatuh sehingga 0.28% kepada 0.7752 setakat ini. Aussie biasanya dilihat cenderung bergerak mengikuti pergerakan Yuan di mana Australia juga adalah pengeksport terbesar komoditi ke China seperti biji besi dan kuprum.
 Yen pula bergerak lebih rendah berbanding US dolar dalam sesi awal Asia dan ketika ini mencapai paras harga pembukaan di 113.26. Usd/Jpy setakat ini hampir tidak berubah.
Ringgit Malaysia adalah salah satu matawang negara baru membangun (emerging market) yang paling banyak mengukuh dengan signifikan berbanding US dolar sejak beberapa bulan lalu. Usd/Myr naik 0.07% setakat pukul 10 pagi tadi dan kini berada di sekitar 4.2925. Ringgit menjadi fokus berikutan pergerakan yang sensitif terhadap US dolar dan juga pernah mencapai paras terendah 20 tahun lalu awal tahun ini.
Gbp/Usd dilihat meneruskan pengukuhan pada hari ketiga berturut-turut pada Jumaat yang juga banyak disokong oleh ura-ura pengetatan polisi beberapa bulan akan datang, walaupun jangkaan masih negatif dengan ekonomi yang diselubungi ketidaktentuan politik dan polisi.


Analisis Teknikal XAU/USD – Timeframe H1 – 25/1/2018

Harga emas menetapi jangkaan apabila ia terus bullish setelah breakout Key Resistance semalam dan mencapai target ke sekitar 1361.30. Jika diperhatikan ketika ini, momentum ke arah bullish masih dikuasai dan XAU/USD masih mempunyai ruang untuk membuat kenaikan ke sekitar 1370.14 iaitu harga Key Resistance bulanan.
 Sekiranya ia tidak beakout Key Support harian ini, harga emas berpotensi untuk meneruskan lagi kenaikan. Walaubagaimanapun, di timeframe H1 ia mulai berpotensi membentuk pattern reversal ‘head & shoulder’ dan sekitarnya ia breakout Key Support harian 1355.30 dan menutup pasaran hari ini dengan membentuk bearish pin bar, kebarangkalian adalah tinggi untuk ia mulai kembali bearish. Target bearish adalah 1350.80 atau ke 1344.00.
Oleh itu, penting untuk memperhatikan Key Support ketika ini samaada ia akan breakout untuk mulai bearish retrace ataupun sebaliknya.


Sentimen Terkini Pasaran Forex Setakat Hari Ini

Matawang dollar USD melemah pada dagangan Selasa berbanding Sterling dan EURO yang melonjak selepasi Perdana Menteri Britain Theresa May berjaya mendapatkan kelulusan kabinet untuk draf cadangan Brexit selepas 5 jam mesyuarat berlangsung. Langkah seterusnya, beliau harus mendapatkan kelulusan daripada parlimen pula untuk perjanjian tersebut. Ketua Perunding Brexit Kesatuan Eropah, Michel Barnier menyatakan draf perjanjian itu sangat penting untuk menamatkan perundingan.
Dalam ucapan Gabenor FOMC iaitu Powell, beliau yakin dan gembira dengan perkembangan ekonomi di Amerika Syarikat buat masa sekarang. Menurut bacaan data inflasi di AS, indeks harga pengguna meningkat sebanyak 0.3% secara bulanan seperti jangkaan manakala secara tahunan pula menaik kepada 2.5% berbanding 2.3% sebelumnya. Laporan inflasi adalah positif secara keseluruhan.
 Selain itu, matawang AUD membuat kenaikan ekoran data pekerjaan Australia pada sesi Asia mencatatkan bacaan yang memberangsangkan. Angka pekerjaan November meningkat sebanyak 32.8K berbanding 7.8K pada Oktober manakala kadar pengangguran pula menurun kepada 5.0% seperti ramalan. Tambahan lagi, pertambahan pekerjaan sepenuh masa naik mendadak kepada 42.3K berbanding 24.6K.
Indeks DXY yang mengukur kekuatan matawang Greenback berbanding tujuh matawang yang lain menaik 0.08% setakat pada pukul 12:15 tengahari ini.
Major pair seperti EUR/USD setakat ini membuat kenaikan 0.17%, dimana GBP/USD di dagang menaik 0.08%. USD/JPY pula melemah 0.15% dengan USD/CAD didagang 0.05% lebih rendah. USD/CHF pula di dagang sedikit rendah pada 0.15%. Pair AUD/USD dan NZD/USD masing-masing didagangkan baik pada 0.55% dan mendatar 0.00%.


Pamer Kenaikan, EUR/USD Menuju Zon Resistance 1.19000

US dolar bergerak lemah pada awal minggu ini selepas menyambung penurunan pada penghujung minggu lalu.
Sebelumnya, US dolar telah pamerkan pengukuhan walaupun mata wang safe-haven yang lain susut berikutan sentimen risk-on pasaran yang dipengaruhi oleh laporan positif perkembangan vaksin.
Suasana di Amerika Syarikat (AS) masih dalam keadaan yang membimbangkan dengan kes jangkitan Coroanvirus yang masih tinggi. Pada Jumaat, ekonomi terbesar dunia itu melaporkan lebih 184,000 kes jangkitan baru untuk tempoh 24 jam.
Beberapa negeri di AS telah mengumumkan langkah membendung pandemik dengan sekatan dan ‘lockdown’.
Di Eropah, situasi tidak jauh berbeza dengan sistem kesihatan semakin dalam tekanan. Kes jangkitan kekal tinggi di kawasan-kawasan ekonomi utama Eropah.
Mata wang Euro bergerak perlahan pada minggu lalu khususnya berbanding US dolar yang menampilkan prestasi yang lebih baik.
Pada carta harga pasangan EUR/USD, trend menurun harga pada awal minggu lalu mula menunjukkan perubahan di penghujung minggu sehingga bersambung pada pembukaan pasaran hari ini.
 Harga yang bergerak di atas zon 1.18000 dan juga paras sokongan Moving Average 50 (MA50) pada rangka masa 1 jam memberi isyarat trend bullish untuk minggu ini.
Harga dilihat akan membuat kenaikan menuju zon resistance 1.19000 yang telah diuji pada Isnin minggu lalu sebelum harga pamer penurunan semula.
Kenaikan lebih tinggi melepasi zon tersebut bakal mencatatkan paras tertinggi terbaru 3 bulan dan boleh mencecah ke paras 1.20000.
Sebaliknya jika harga kembali menjunam di bawah paras 1.18000 semula, paras sokongan harga dilihat berada pada 1.17200 sebelum harga yang turun lebih rendah akan menguji zon RBS (resistance become support) 1.16800.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Laporan Kenaikan Kadar Langsung Tidak Mematahkan Semangat Emas!

Harga emas terbang dalam sesi Asia sambil mengenepikan kenaikan kadar oleh Fed awal pagi tadi. Fed juga mengumumkan unjuran kenaikan sebanyak dua kali lagi tahun ini.
Emas bagi penghantaran April di Comex meningkat sebanyak 1.65 peratus kepada $1,220.55 satu troy ounce.
Awal pagi tadi, Fed menepati sasaran aal pasaran apabila meningkatkan kadar sebanyak 0.25 peratus pada Rabu sekali gus mencatatkan peningkatan Fed Funds tertinggi sejak Oktober 2008 dengan dua hingga tiga kali lagi unjuran pada tahun ini.
 Fed dijangka akan menaikkan kadar secara beransur-ansur seiring dengan perkembangan keadaan ekonomi semasa.
Dalam sidang media selepas Fed menaikkan kadar, Janet Yellen mengatakan bahawa bank pusat AS akan mengekalkan dasar monetari akomodatif bagi menyokong ekonomi AS namun bukan dalam tempoh yang lama. Perkara ini bagi mengelakkan situasi yang memaksa Fed untuk menaikkan kadar dengan terlalu terburu-buru.
Laporan Positif Dari EIA Membantu Pengukuhan Minyak Mentah!


Fed Kashkari: Tiada Bukti Yang Menunjukkan Inflasi Akan Meningkat

Presiden Fed cawangan Minneapolis, Neel Kashkari dijadualkan berucap pada awal pagi jam Malaysia hari ini. Beliau berkata Federal Reserve tidak perlu menaikkan kadar faedah dalam masa yang terdekat berikutan tiada sebarang bukti yang menunjukkan data inflasi yang lemah ini akan pulih dalam masa terdekat.
“Apabila saya melihat pada ekonomi, saya tidak mendapati sebarang petanda yang ekonomi hampir kepada overheating.” jelas beliau. Overheating di sini bermaksud perkembangan aktiviti ekonomi yang disebabkan oleh inflasi yang tinggi akibat kapasiti pengeluaran tidak dapat memenuhi purata permintaan yang semakin meningkat.
 “Saya tidak melihat inflasi bergerak laju sehingga memerlukan saya untuk menekan brek”, tambah beliau lagi dalam ucapannya di Universiti Dakota Utara.
Kashkari terkenal sebagai ahli Fed yang paling dovish dan tidak pernah bersetuju dengan kenaikan kadar bank pusat sebanyak dua kali tahun ini. Dalam ulasan yang lalu, beliau mengkritik kenaikan kadar yang menjadi punca kepada kelembapan inflasi dan menegaskan ianya membahayakan ekonomi.


AUD/USD Sambung Pecut Lebih Tinggi Selepas Terbitan Minit RBA

Terbitan laporan minit mesyuarat bank pusat Australia pada sesi Asia hari ini dilihat menyokong pengukuhan mata wang dolar Australia.
Meneliti butiran minit, penggubal dasar Reserve Bank of Australia (RBA) dilihat komited untuk meneruskan langkah pengetatan polisi dengan kenaikan kadar faedah sebanyak 25 atau 50 mata asas dipertimbangkan untuk mesyuarat berikutnya.
Kadar faedah semasa walaupun telah dinaikkan diakui masih lagi rendah oleh pihak bank pusat dalam berdepan risiko peningkatan inflasi yang berterusan.
Mata wang dolar Aussie berjaya memulihkan semula pengukuhan berbanding US dolar di sesi Asia selepas menerima sedikit susut pada dagangan menuju penghujung sesi New York sebelumnya.
Menilai pergerakan semasa harga pada carta pasangan mata wang AUD/USD, harga dilihat telah memaparkan corak bullish sejak penghujung minggu lalu lagi ekoran penyusutan oleh US dolar sehingga bersambung pada dagangan pembukaan awal minggu semalam.
Harga telah pamerkan kenaikan semalam mencapai paras ketinggian 0.68500 di sesi New York sebelum pelabur menyaksikan penurunan semula di penghujung sesi ekoran sentimen pasaran yang berisiko mencetuskan kembali peningkatan US dolar sebagai safe-haven.
Setelah menutup dagangan sekitar 0.68100 dan bergerak perlahan di sekitar tersebut bersambung pada pembukaan sesi Asia pagi ini, harga kemudiannya telah melonjak selepas reaksi terhadap laporan minit RBA yang diterbitkan.
 Pergerakan harga yang kekal berada di atas paras sokongan Moving Average 50 (MA50) pada rangka masa 1 jam masih memberi isyarat untuk harga menyambung trend bullish.
Bersambung pada dagangan di awal sesi Eropah, kenaikan harga dilihat diteruskan untuk mengatasi paras ketinggian dicapai semalam sekitar 0.68500 tersebut.
Sekiranya kenaikan berjaya diteruskan, sasaran lebih tinggi harga berkemungkinan akan mencapai pada ketinggian sekitar 0.69000.
Seterusnya, harga yang meneruskan kenaikan lanjut bakal mensasarkan pula pada paras tumpuan berikutnya pada 0.7000 untuk catatkan paras ketinggian terbaru 5 minggu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Pagi Ini

Matawang dollar USD yang berada dalam tekanan ekoran kemerosotan pada hasil pulangan bon AS dilihat semakin menerima bebanan risiko setelah data pekerjaan ADP yang dikeluarkan pada sesi New York semalam mencatatkan angka yang lemah. Pasaran yang menjangkakan bilangan pekerja swasta bertambah sebanyak 195,000 orang namun data menunjukkan hanya 179,000 orang pertambahan. Oleh itu, dilihat matawang USD terus didagangkan lemah berbanding matawang utama yang lain walaupun data PMI tidak termasuk sektor perkilangan (Non-manufacturing) mencatatkan bacaan yang baik namun gagal untuk mengukuhkan semula nilai matawang greenback tersebut. Bacaan pertumbuhan pekerjaan yang perlahan ini akan memberi petunjuk yang kurang memberangsangkan terhadap data pekerjaan NFP pada malam ini.
 Dalam perkembangan lain, matawang Pound Sterling pula mencatatkan sedikit kenaikan pada nilainya berikutan kejatuhan pada matawang USD pada dagangan semalam dan tumpuan pasaran adalah kepada undian Parlimen Britain terhadap perjanjian Brexit Perdana Menteri Theresa May pada minggu hadapan yang terus membuatkan dagangan GBP mendatar dan bergerak lemah.
Berita yang mengejutkan pasaran semalam adalah laporan penahanan ke atas Timbalan Pengerusi dan CFO Huawei, Wanzhou Meng di Kanada untuk dihantar ke Amerika Syarikat. Beliau adalah anak perempuan kepada pengasas syarikat Huawei yang merupakan salah satu syarikat teknologi terbesar di China. Laporan penahanan beliau telah menimbulkan kemarahan terhadap kerajaan China dan telah diminta untuk dibebaskan segera. Walaupun baru-baru ini telah berlangsung rundingan dan juga telah mewujudkan perjanjian damai sementara, pelabur jelas melihat bahawa Amerika Syarikat tidak akan berlembut dengan China. Kebimbangan terhadap isu global ini telah meningkatkan lagi risiko dalam pasaran semasa.


Jika Penurunan Diteruskan, EUR/USD Bakal Ke Paras Sokongan 1.17200

Walaupun prestasi dagangan yang lemah sepanjang minggu, US dolar berjaya pamer pengukuhan sebelum dagangan minggu lalu menutup tirai.
Faktor pengukuhan US dolar adalah didorong oleh data ekonomi yang positif dengan bacaan meningkat pada PMI pembuatan dan perkhidmatan AS untuk bulan Ogos di samping data jualan rumah yang turut meningkat.
Selain itu juga, penganalisis melihat pengukuhan US dolar pada dagangan penghujung minggu didorong oleh aktiviti pengambilan keuntungan bagi posisi jualan besar-besaran bagi matawang Amerika Syarikat tersebut.
Pergerakan harga bagi carta pasangan matawang EUR/USD pada Jumaat lalu melihatkan harga menjunam sekitar 130 pips hampir ke paras 1.17500 sebelum kembali meningkat untuk menutup dagangan di sekitar paras 1.18000 pada zon SBR (support become resistance).
Secara teknikal, pergerakan harga di bawah paras halangan Moving Average 50 (MA50) di rangka masa 1 jam menunjukkan isyarat harga masih bergerak dalam trend bearish.
Berikutan peningkatan kes Coronavirus di Eropah khususnya di Sepanyol, Perancis dan Jerman, matawang Euro bakal diniagakan berisiko pada minggu ini.
 Ini berkemungkinan untuk menyokong penurunan harga ke paras lebih rendah menuju zon support pada 1.17200 yang diuji pada minggu kedua bagi bulan Ogos.
Namun jika harga berjaya meneruskan kenaikan dengan kesan penyusutan US dolar, paras tumpuan pada 1.19000 akan menjadi destinasi seterusnya harga.
Kenaikan lebih tinggi akan menguji paras ketinggian minggu lalu dan juga paras resistance pada ketinggian 1.2000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sesi Eropah Menyaksikan Harga Minyak Mentah Melonjak Lebih Tinggi!

Harga minyak meningkat lebih tinggi dalam sesi Eropah pada selepas jatuh mendadak sementara pasaran menanti laporan mingguan terkini berkenaan dengan stok minyak mentah.
Penganalisis menjangkakan Pentadbiran Maklumat Tenaga Amerika Syarikat akan melaporkan peningkatan stok minyak mentah sebanyak 3.8 juta tong.
Inventori petrol dijangka meningkat sebanyak 343,000 tong, manakala stok sulingan termasuk diesel diramal meningkat 1.543 juta tong.
 Selepas pasaran ditutup pada Selasa, Institut Petroleum Amerika melaporkan inventori minyak AS meningkat sebanyak 1.4 juta tong pada minggu berakhir 9 September.
Laporan API juga menunjukkan penurunan sebanyak 2.4 juta tong dalam stok petrol, manakala sulingan menunjukkan peningkatan sebanyak 5.3 juta tong pada minggu.
Dalam masa yang sama, minyak mentah bagi penghantaran Oktober meningkat 38 sen pada $45.28 setong.
Semalam, Warret Buffet Kerugian Hampir $1.4 billion!


Analisis Teknikal NZD/USD – Timeframe H1 – 7/3/2018

Jika diperhatikan, harga terkini pasangan matawang NZD/USD telah breakout Key Resistance 0.7275/80 semalam dan juga trendline bearish, jadi mood mulai beralih dari bearish ke bullish secara teknikalnya.
 Dijangkakan sekiranya ia breakout 0.7308, NZD/USD berpotensi membentuk bullish rectangle dan harga berpotensi tinggi untuk meneruskan lagi kenaikan dan target yang berpotensi dicapai adalah 0.7350 atau lebih tinggi ke sekitar 0.7375 bagi minggu ini bagi membentuk new HH.
Oleh itu, penting untuk memperhatikan Key Resistance ketika ini, jika breakout peluang yang boleh diperhatikan adalah ‘long’ di sekitar retracement.


Gangguan Bekalan Di US Menolak Harga Minyak Mentah Ke Atas

Banjir yang berlaku disebabkan ribut Harvey menyebabkan proses penapisan (refinery) tergendala dalam skala besar pada Selasa di mana harga minyak mentah meningkat berikutan gangguan bekalan di Colombia dan Libya.
Penutupan kilang penapis menolak harga gasolin US lebih tinggi pada Isnin yang merupakan kenaikan terbanyak sejak 2015.
Minyak West Texas Intermediate (WTI) naik  0.21% setakat pukul 4 petang kepada $46.66 setong, manakala minyak Brent susut 0.08% kepada $51.37 setong.
 Bencana banjir besar ini telah memaksa banyak kilang penapis ditutup di mana beberapa lagi kini mula untuk dibuka semula. Hujan lebat ini dijangka akan berterusan sehingga Rabu di Houston.
“Sekitar 2-3 juta tong sehari penapisan tergendala dan 500,000 tong sehari pengeluaran minyak mentah yang tergendala,” kata Bank Barclays.
Pasaran minyak mentah juga melihat kepada gangguan bekalan di Colombia dan Libya, di mana penapisan di Libya hanya beroperasi separuh daripada 120,000 tong sehari berikutan penutupan ‘oilfield’ di Sharara.
Di Colombia, serangan bom menyebabkan operasi di saluran paip kedua terbesar negara ini terganggu yang mana ia mampu mengeluarkan 210,000 tong minyak sehari.


Nantikan GBP/USD Bakal Menggegar Di Sesi Eropah

Pound Sterling antara mata wang yang menjadi tumpuan para pelabur pada hari ini menjelang mesyuarat polisi bank pusat England pada sesi Eropah.
Keputusan mesyuarat pada jam 7 petang waktu Malaysia, Bank of England (BOE) dijangka akan terus mengekalkan kadar faedah tidak berubah namun kenyataan susulan bank pusat untuk petunjuk polisi akan diberi perhatian.
Selepas mesyuarat terbaru, ekonomi UK dilihat menunjukkan perkembangan yang positif. Oleh itu, penganalisis tidak menolak kemungkinan untuk BOE mengetatkan polisi monetari mereka walaupun masih pada tempoh yang awal.

Pergerakan harga pada carta pasangan mata wang GBP/USD dilihat mendatar menuju penghujung minggu selepas lonjakan ketara dipamerkan harga di awal minggu.
Selepas melonjak dari zon RBS (resistance become support) 1.38000, peningkatan harga terhalang di paras rintangan 1.39200.
 Dagangan Rabu semalam juga melihatkan harga menguji paras rintangan tersebut sementara penurunan harga disokong oleh paras Moving Average 50 (MA50) untuk rangka masa 1 jam pergerakan harga yang akan menjadi petunjuk arah selanjutnya pada carta GBP/USD.
Sekiranya situasi kenaikan harga berlaku, harga yang melonjak melepasi rintangan 1.39200 akan kembali dijangkakan untuk menuju zon resistance tumpuan 1.40000 seperti yang diuji pada dagangan April lalu.
Sebaliknya jika harga menjunam, zon RBS 1.38000 akan kembali menjadi tumpuan harga semula. Pelabur akan menilai reaksi harga pada zon tersebut sama ada ingin meneruskan penurunan lebih rendah.
Penurunan seterusnya dilihat akan menuju sehingga ke zon support 1.37000 yang menyokong harga untuk melonjak semula pada dagangan Mac dan April lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Keputusan Undian Tidak Memihak Kepada Brexit, Boris Johnson Terpaksa Akur Pohon Penangguhan

Matawang pound jatuh daripada paras tertinggi yang dicapai pada Jumaat lalu susulan parlimen UK meluluskan pindaan yang memaksa Perdana Menteri UK Boris Johnson untuk memohon penangguhan Brexit.
PM Johnson terpaksa menyerahkan surat untuk mematuhi Akta Benn selepas undian ahli parlimen lebih memihak kepada pindaan Letwin yang memaksa beliau untuk memohon penangguhan.
Presiden Majlis Kesatuan Eropah (EU), Donald Tusk mengesahkan bahawa beliau menerima surat tersebut dan akan menyampaikannya kepada EU27. Pada lewat malam Sabtu, PM Johnson menyerahkan surat penangguhan yang tidak ditandatangani kepada EU dan disertai bersama surat yang ditandatanganinya sebagai menentang penangguhan tersebut.
Pada awal dagangan Asia, pound diniagakan pada $1.2896 jatuh daripada paras tertinggi $1.2990 yang dicatatkan pada Jumaat berbanding dolar USD.
 Sementara itu, dolar USD dilihat meningkat berbanding yen pada sesi Asia selepas mengalami penyusutan susulan beberapa laporan data ekonomi yang lemah, yang menimbulkan kebimbangan terhadap kemelesetan.
Selain itu, dolar Australia terus menunjukkan peningkatan berbanding USD susulan tindakan bank pusat China (PBOC) menetapkan kadar pinjaman perdana (LPR) selama satu tahun pada 4.2%.
Di sisi lain, dolar New Zealand turut mempamerkan pengukuhan berbanding USD walaupun data perbelanjaan pengguna New Zealand lebih rendah pada bulan September daripada yang dijangkakan. Pasaran menjangkakan bank pusat akan mengurangkan kadar faedah pada hujung tahun ini.
Risiko masih tidak berubah memandangkan ketidakpastian yang membelenggu Brexit dan kekurangan pengeluaran data ekonomi utama pada hari ini, dengan pelabur terus memantau perkembangan terbaru tentang isu perdagangan dan Brexit untuk menentukan hala tuju pasaran.


Setelah Tergelincir, EUR/USD Meningkat Uji Semula $1.16000

Alamak! Baru sahaja ingin memberi bayangan untuk kembali memaparkan pengukuhan, matawang USD tampaknya sedikit terbantut ketika pembukaan sesi dagangan November pada semalam (Isnin).
Yakni yang mana pengukuhan itu direncatkan oleh pelabur yang dilihat mula mengambil langkah berwaspada menjelang data-data penting yang akan diterbitkan pada minggu ini khususnya melibatkan US dolar.
Meskipun data pembuatan Amerika Syarikat (AS) yang mencatat bacaan positif, ia sama sekali tidak mampu menyokong USD dan terus memberi kesempatan kepada matawang Euro untuk sedikit mengukuh.

Pada carta harga pasangan matawang EUR/USD, harga nampaknya meningkat pada pembukaan dagangan November di awal minggu ini untuk menuju semula ke zon RBS (resistance become support) 1.16000.
Pergerakan harga juga tampaknya memulakan langkah pendakian ketika awal sesi Eropah dan terus menyambung kerancakan ke penghujung sesi dengan menghasilkan lonjakan melebihi 70 pips.
 Kenaikan itu turut kembali menguji paras halangan Moving Average 50 (MA50) pada rangka masa 1 jam namun harga dilihat bergerak sedikit perlahan pada awal sesi Asia hari ini (Selasa) seperti dagangan semalam (Isnin).
Sekiranya harga berjaya terus disokong untuk melonjak ataupun ‘rebounce’ pada zon RBS 1.16000, pergerakan harga dijangka akan mencapai semula rintangan yang gagal ditembusi sebelum ini pada paras 1.17000.
Lonjakan tersebut juga akan menyaksikan harga memberi isyarat awal untuk perubahan trend serta berkebarangkalian pelabur mungkin akan melihat paras tertinggi 4 minggu yang terbaharu.
Namun jika harga hanya membuat LH (lower high) yang baharu, paras terendah 2021 sekitar 1.15300 dijangka akan kembali menjadi tumpuan sebagai paras utama yang bakal diuji sebelum harga menyusut lebih rendah.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Tembaga Capai Paras Tertinggi Dua-Tahun Lalu

Pasaran hadapan tembaga (copper) naik ke paras tertinggi selepas mendapat keuntungan selama empat sesi dagangan berturut-turut yang membawa komoditi ini ke paras tertinggi dua tahun lalu.
Kenaikan yang direkod oleh tembaga pada Rabu berikutan laporan dari China yang mempertimbangkan untuk mengharamkan import besi buruk seawal hujung tahun hadapan. Jika China menjalankan halangan terhadap import besi buruk, permintaan terhadap tembaga akan meningkat seterusnya menolak harga lebih tinggi.
Menurut Antaike, halangan ini adalah termasuk besi buruk yang mengandungi wayar dan komponen enjin yang mana berjumlah 3.35 tan dari import 300,000 tan keseluruhan ke China. Tetapi impaknya dijangka berkurangan jika China beralih kepada gred besi buruk yang lain sebagai pengganti. Untuk rekod, China merupakan pengimport terbesar tembaga dunia.
 Selepas laporan pengharaman import besi buruk ini, tembaga didagang ke paras tertinggi ditambah lagi dengan data ekonomi positif di China. Tembaga dilihat membuat tren kenaikan tahun ini menunjukkan aktiviti ekonomi China yang positif.
Tembaga ketika ini telah naik 5% sejak awal minggu ini dan didagang di paras tertinggi dua-tahun lalu. Jumlah dagangan minggu ini juga mencapai paras tertinggi beberapa bulan yang lalu. Harga tembaga di China naik 0.58% dalam sesi penutupan pasaran hari ini.
Dalam perkembangan lain, Reuters melaporkan pengeluaran tembaga oleh Antofagasta naik 7.1% pada separuh pertama tahun ini. Mereka diramalkan mengeluarkan 650,000 sehingga 720,000 tan tembaga tahun ini


Bagaimana Menganalisa Pasaran Menggunakan Indikator Relative Strength Index(RSI)?

 Relative Strength Index atau RSI adalah indicator yang sangat popular digunakan oleh ramai trader. RSI ini berfungsi untuk memberikan maklumat awal tentang kekuatan pergerakan harga semasa. Jadi, untuk video kali ini, Team Analisa Moshed akan menjelaskan cara yang mudah boleh digunakan di dalam trading anda.
Jangan lupa untuk LIKE dan SHARE, kami akan berikan info dan cara-cara menganalisa pasaran yang lebih mantap!


Data Ekonomi UK Catat Bacaan Yang Merosot, Sterling Terkesan

Sesi pasaran Eropah pada Jumaat memberi tumpuan terhadap dagangan Pound Sterling berikutan data-data ekonomi Britain dikeluarkan dengan keseluruhan bacaan mencatatkan kemerosotan.
Menurut bacaan awal pertumbuhan GDP, ekonomi Britain menguncup pada kadar 0.2% untuk suku kedua 2019, berbanding jangkaan kekal pada bacaan sebelumnya diikuti pertumbuhan 0.5% untuk tempoh 3 bulan sebelum ini.
Pengeluaran perindustrian di UK pula menurun -0.1% berbanding bulan sebelum ini untuk bacaan Jun 2019.
Manakala, pengeluaran perkilangan di United Kingdon mencatatkan penurunan kepada -0.2% untuk bacaan Jun 2019, berbanding kenaikan 1.4% pada bacaan Mei. Bacaan tersebut juga sedikit meleset daripada jangkaan penurunan -0.1% oleh pasaran.
 UK menerbitkan lebihan dagangan dengan nilai GBP 1.79 bilion pada Jun 2019 yang merupakan lebihan dagangan yang pertama sejak Februari 2011, dengan kadar eksport meningkat 4.5% sementara kadar import pula menurun 2.6%.
Kadar import UK merosot kepada 2.6% berbanding bulan sebelum ini dengan pertumbuhan GDP yang mencatatkan 53.63 bilion untuk Jun 2019, penurunan berturut-turut untuk tiga bulan. Pembelian barangan turun 3.6% sementara import perkhidmatan meningkat 0.3%.
Susulan data ekonomi tersebut dikeluarkan, dagangan Pound Sterling mencatatkan sedikit penurunan dengan pergerakan harga pada carta GBP/USD kembali turun menguji paras support pada 1.21000.
Pergerakan harga pada dagangan Sterling dilihat perlahan pada penghujung minggu dengan risiko masih terarah pada ketidaktentuan Brexit.


Selepas Capai Paras Tertinggi 5 Bulan, Pelabur Nantikan Peluang Dagangan Pada EUR/JPY

Matawang Euro diniagakan lemah sejak sesi pasaran Eropah pada Isnin selepas data ekonomi zon Eropah yang dikeluarkan mencatatkan bacaan yang merosot secara keseluruhan.
Terutamanya data PMI pembuatan di Jerman yang susut pada Disember menunjukkan penguncupan bagi bulan ke 12 berturut-turut dalam aktiviti perkilangan pada ekonomi terbesar zon Eropah tersebut.
Didorong bacaan tersebut, menyusul bacaan PMI zon Eropah untuk Disember secara keseluruhannya yang menunjukkan data PMI pembuatan mencatat bacaan lemah berbanding jangkaan peningkatan oleh pasaran, dan turut rendah berbanding bacaan bulan sebelumnya.
Turut diniagakan lemah adalah matawang safe-haven Yen berikutan faktor positif perjanjian perdagangan antara Amerika Syarikat dan China yang telah mencapai kesepakatan minggu lalu.
Walaupun begitu, pelabur tetap berwaspada menantikan sebarang perkembangan terbaru ekoran perjanjian yang telah dicapai belum ditandatangani secara rasmi dan terdapat kemungkinan untuk perbincangan perjanjian fasa kedua akan datang.
Dilihat pergerakan harga bagi kedua-dua matawang Euro dan Yen pada carta harga EUR/JPY, harga membuat kenaikan dengan kadar pergerakan yang perlahan pada dagangan Isnin meniti di atas garisan sokongan Moving Average 50 (MA50) pada rangka masa 1 jam pergerakan harga.
Sebelum itu, pada dagangan Jumaat minggu lalu, harga telah menunjukkan pergerakan drastik dengan kenaikan ketara harga dari paras 121.400 pada awal sesi Asia bermula merekodkan paras ketinggian terbaru sejak Julai lalu mencecah paras 122.600.
Namun, harga kembali menjunam semula dari paras ketinggian yang dicapai turun hampir mencecah semula ke paras lonjakan harga sekitar 121.500.
 Pergerakan harga pada sesi Asia hari ini menunjukkan harga bergerak perlahan masih berlegar di garisan MA50 untuk isyarat pergerakan yang lebih jelas dengan ketiadaan berita penting yang mempengaruhi matawang Euro dan Yen.
Kedua-dua matawang kekal diniagakan lemah. Sebarang laporan terbaru berkaitan dijangka akan memberi impak terhadap pergerakan harga pada carta EUR/JPY.
Jika harga berjaya meneruskan kenaikan, paras ketinggian pada 122.600 yang dicapai minggu lalu akan kembali diuji sebelum harga meneruskan kenaikan ke paras lebih tinggi.
Harga berkemungkinan mencatatkan paras ketinggian terbaru mencapai paras 123.100 yang berada pada zon resistance harga pada dagangan Jun dan Julai sebelum ini. Paras ini juga dilihat sebagai zon SBR (support become resistance) utama pada carta EUR/JPY.
Namun jika harga turun lebih rendah di bawah MA50, harga lebih cenderung untuk membuat penurunan lebih rendah dijangka menuju semula ke paras 121.400.
Momentum penurunan yang dikekalkan bakal menguji pula paras penting 121.000 yang dilihat sebagai zon RBS (resistance become support) yang diuji sejak awal dagangan Disember.
Lihat gambar carta pasangan matawang EUR/JPY di bawah untuk rujukan teknikal analisis anda.


Menteri Jepun dan Amerika Syarikat Adakan Pertemuan Kali Kedua

Jepun dan Amerika Syarikat (AS) sedang berusaha untuk merapatkan jurang perdagangan dengan wakil rundingan daripada kedua-dua negara tersebut bakal bertemu pada minggu ini. Namun harapan untuk perjanjian dicapai pada September ini kian pudar setelah kedua-dua pihak gagal mewujudkan konsesi untuk sektor pertanian dan automobil.
Menteri Ekonomi Jepun, Toshimitsu Motegi dan Wakil Perdagangan Amerika Syarikat, Robert Lighthizer akan mengadakan pertemuan selama dua hari di Washington D.C bermula Rabu, yang mana merupakan pertemuan kedua mereka pada bulan ini.
Objektif rundingan adalah untuk mewujudkan asas bagi pertemuan antara Perdana Menteri Jepun, Shinzo Abe dan juga Presiden AS, Donald Trump dalam acara sampingan ketika persidangan kemuncak G7 pada bulan ini di Perancis untuk kedua-dua pemimpin membincangkan hala tuju hubungan perdagangan.
 Dalam rundingan perdagangan yang berbeza bersama China dan Eropah, Presiden Trump dilihat lebih berminat untuk menjalinkan kerjasama lebih awal bersama Jepun untuk membuka peluang dagangan dalam sektor pertanian serta sekatan eksport auto Jepun.
Jepun juga mengharapkan tempoh untuk rundingan bagi mengelakkan dikenakan tarif sehingga 25% ke atas eksport automobil ke Amerika Syarikat. Donald Trump sebelum ini mengancam sekatan tersebut demi keselamatan negara pada Mei lalu, namun menunda tarif tersebut sehingga enam bulan.
Pada pertemuan sebelum ini, Motegi dan Lighthizer telah bersetuju untuk mencapai matlamat lebih luas sehingga Presiden Abe dan Presiden Trump dijadualkan bertemu dalam mesyuarat di New York akhir September nanti.